Skritell klask war-lerc'h Dillinger\nJohn Herbert Dillinger, ganet d'an 22 a viz Even 1903 en Indianapolis hag aet da Anaon d'an 22 a viz Gouhere 1934, a oa ur gangster stadunanat brudet e-pad marevezh ar Great Depression (ar Fallaenn Veur, 1933–1934) e Stadoù-Unanet Amerika. Kas a rae da benn e obererezhioù torfedouriezh gant ur strollad tud lesanvet an Dillinger Gang pe an Terror Gang, hag a voe lakaet da gablus evit laeroñsi 24 bank, pevar c'homiserdi, hag evit torfedoù niverus all.\nDiv wech ez eo tec'hec'het kuit Dillinger diouzh an toull-bac'h.\nDillinger e oa bet an trofedour brudetañ er Stadoù-Unanet e-pad marevezh ar Fallaenn Veur, o vezañ lakaet war-wel muioc'h c'hoazh evit an torfedourien Baby Face Nelson, Pretty Boy Floyd pe Bonnie and Clyde. Ur brouen anat e voe embannadur al levr meur diwar-benn torfedourien ar marevezh-se bloavezhioù war-lerc'h, a voe titlet The Dillinger Days (An Devezhioù Dillinger).\nTrubardet gant Ana Cumpănaş, a oa perc'hennez war ur fouzhlec'h ma oa bet kavet goudor gant Dillinger, e voe adkavet gant an FBI. Lazhet e voe pa oa o vont er-maez eus ar sinema (Biograph Theater) e Chicago d'an 22 a viz Gouhere 1934 gant un ezel eus an FBI anvet Melvin Purvis, hag e skipailh. Peder gwech e oa bet tennet warnañ pa glaskas tapout ur bistolenn en unan eus e c'hodelloù.\nKroget e oa gant an torfederezh da 20 vloaz pa laeras un oto e Mooresville, Indiana hag ez eas gant ur veaj glepaj dre Indianapolis. Talet gant an archerien hag gloazet don ganto e voe rediet da emezeliñ en Navy evit chom hep bezañ bac'het. Chom a reas un nebeud mizvezhioù war vourzh ar vag Utah. Ken dichek e veze gant an ofiserien ma tremen e amzer en toull. Pa eorias ar vag e Boston e tec'has John Dillinger eus an Navy.\nAdtapet diwar « https://br.wikipedia.org/w/index.php?title=John_Dillinger&oldid=1782687 »\nKemmoù diwezhañ degaset d'ar bajenn-mañ d'an 27 Gen 2018, da 16:24.


Kentañ Sul war nugent goude ar Pantekost - Tiegezh Santez Anna\nKentañ Sul war nugent\nA-hend-all, klaskit tennañ ho nerzh eus an Aotrou hag eus e c'halloud dreist-hini. Lakait warnoc'h gwiskamant brezel ha klavioù Doue, evit gallout derc'hel penn ouzh itrikoù an Diaoul. Rak n’eo ket a-enep tud gant kig ha gwad hor befe da stourm, met a-enep d’ar Priñselezhioù, d’ar Galloudoù, a-enep da renerion ar bed-se a deñvalijenn, a-enep speredoù an droug o chom en oabloù. En abeg da se, kemerit warnoc'h klavioù Doue, evit ma c'hellot derc'hel penn en deizioù drouk, hag o vezañ stourmet e pep doare chom trec'h war an dachenn.\nYa, en em lakait en ho sav gant ar wirionez da c'houriz en-dro d’ho targreiz, gant ar reizhded da hobregon war ho pruched, ha kemerit da votoù en ho treid ar gred da skignañ Aviel ar peoc'h. Dalc'hit bepred en ho torn skoed ar feiz, a c”hellot gantañ mougañ holl zaredoù entanet an hini drouk; ha kemerit ivez tokarn ar silvidigezh ha kleze ar spered, da lavarout eo, komz Doue.


azaouez - Wikeriadur\nEus *az-evezh : evezh div wezh.\nazaouez /aˈzɔwːes/ gourel\nN'en deus azaouez ebet evit den. — (Ar Gonideg, Dictionnaire celto-breton ou breton-français, 1821, p. 23.)\nHo temata a rann, Aotrou, euz e greiz va cʼhaloun, hag ho pedi a rann da gredi ez oun gant doujanz hag azaouez ho servicher vuel. — (Ao. beleg Herri, lizher eus ar 17 a viz Here 1843 da Ivon ar Moal, embannet e Gwalarn, niv. 136-137, Mae-Mezeven 1941, p. 406)\nKalz azaouez a vage evit ar vedisined a yae da saveteiñ buhezioù er bed a-bezh, pe evit tud a-seurt gant Coluche dre m'en doa hemañ krouet ar Resto du cœur. — (Aela Vaillant, Un deiz en nevez-amzer, e-barzh Dec'h e vo, Skolaj-Lise Diwan Roparz-Hemon, 1996.)\nPenaos en defe enebet ur spered kizidik ouzh ur seurt doujañs d’ar pezh a zo bet azeulet hag a ro nerzh d’e dro d’an neb a vag an azaouez-se ? — (Per-Jakez Helias, Ruz-Koz ar foeterez-vro, rakskrid gant Claude Couffon lakaet e brezhoneg gant Charlez ar Gall, Emgleo Breiz, Brest, 1996, p. 5.)\ngalleg : respect (fr) , égards(fr) , considération (fr)\nsaozneg : deference (en) , respect (en) , regard (en) , reverence (en) , veneration (en)\n : Lexique Étymologique des termes les plus usuels du Breton Moderne, p. 22.\nAdtapet diwar « https://br.wiktionary.org/w/index.php?title=azaouez&oldid=304215 »\nKemmoù diwezhañ degaset d'ar bajenn-mañ d'an 2 Du 2020, da 14:14.


Teltenn - Wikipedia\nKamp teltennoù e Kanada.\nUn deltenn zo ur seurt ti graet gant danvez a c'haller kousket ennañ en disglav, en dizavel hag en disheol.\nStegnet e vez an danvez war ur stern, e koad pe metal, ha dalc'het gant liammoù, kordenn pe fiselenn, ouzh postoù bihan pe vras.\n1 Teltennoù ar gantreidi\n2 Teltennoù an arme\n3 Teltennoù evit an dudiamant\nTeltennoù ar gantreidi[kemmañ | kemmañ ar vammenn]\nPlac'hig Oglala dirak un tipi.\nTi ar gantreidi dre ar bed eo an deltenn peogwir eo aes pe aesoc'h da sevel ha disevel.\nBrudet eo tipi an Amerindianed gant ar filmoù western. Gant krec'hin ha koad e vezent graet.\nAr yourtoù eo teltennoù bras ar gantreidi e Mongolia.\nTeltennoù a vez implijet gant an Verbered er Sahara. Brudet eo chomet teltenn berber vras ar c'horonal Kadhafi savet gantañ e park Palez an Elysée e Pariz e 2007 pa oa bet pedet gant ar prezidant gall Nicolas Sarkozy.\nTeltennoù an arme[kemmañ | kemmañ ar vammenn]\nTeltennoù zo evit ar brezeliadennoù a-holl-viskoazh koulz lavaret.\nTeltennoù evit an dudiamant[kemmañ | kemmañ ar vammenn]\nTeltennoù a c'hall servijout da gampiñ en un dachenn-gampiñ pe en natur. Ar valeerien hag an alpaerien a implij anezhi pa z'int d'ober un dro-vale muioc'h eget un deiz. Seier-kousket a lakaont e-barzh evit an noz. An teltennoù-se a vez skañv, kalet ouzh an uz hag aes da blegañ pe da rollañ.\nTeltennoù zo a-wechoù war an traezhennoù, lakaet eno gant ar gêr evit an dud evit cheñch dilhad pe chom en disheol. Ouzhpenn-se e ro ul liv cheuc'h d'ar gêr-gouronkañ. Teltennoù glaz o roudennoù traezhenn ar Skluz Dinarzh, ha teltennoù ruz o roudennoù Ar Baol zo e-touez ar re brudetañ.\nTeltennoù bras a vez savet evit degemer un darvoud bennak, evel un eured, ur c'hendalc'h, ur brezegenn, ur c'hendiviz, etc. Alies e vezont gwenn. Un deltenn Barnum a vez graet anezho.\nAr sirkoù a reont o abadennoù en un deltenn vrasoc'h c'hoazh a vez graet pabell anezhi.\nAdtapet diwar « https://br.wikipedia.org/w/index.php?title=Teltenn&oldid=1910297 »\nKemmoù diwezhañ degaset d'ar bajenn-mañ d'an 30 Eos 2021, da 00:36.


Boutik Mignoned ar brezhoneg / 5 pegsun oto Breizh 5/5\n5 pegsun oto Breizh 5/5\nPegsunioù Breizh 5/5 gant un tretadur UV.\nPegsunioù oto Breizh 5/5 a ginnigomp deoc’h. Evit kinklañ hoc’h oto, ho kwetur, ho karr-tan, ho poest lizhiri pe c’hoazh hoc’h urzhiataer !\nMent: 12*10cm, padus int a-drugarez d’ur silh UV. Gwerzhet 5 ha 5.\nDiskouezhit ho soutenn da Vreizh 5/5 en ur begañ ar skeudenn-mañ e pep lec’h !\nAdkavit an holl produioù Breizh 5/5 a zo war lec’hienn war ar bajenn-mañ.\nBitrakoù Pegsun “Babig e-barzh”\nBitrakoù Pegsunioù lec’hiañ diabarzh [plankenn]\nBreizh 5/5 T-shirt bugel Breizh 5/5\nBreizh 5/5 Breizh 5/5 T-shirt plac’h


Luz Pozo Garza - Wikipedia\nLuz Povo Garza, e 2013\nLuz Pozo Garza (Ribadeo, 21 Gouere 1922 – A Coruña, 20 Ebrel 2020) a oa ur skrivagnerez hag ur varzhez eus Galiza.\nPa oa pevarzek vloaz, da vare Brezel diabarzh Spagn, ez eas he familh da chom da Lugo, ha goude se da Larache, e Maroko spagnol. Pa zistroas da C'haliza, e 1940, en em stalias e Viveiro. Studioù sonerezh a reas Luz, ha studioù war ar yezhoniezh romanek. Labourat a reas evel kelennerez kastilhaneg en ur skol eil derez e meur a lec'h (Corcubión, A Coruña, Vigo, Nigrán), betek ma'z eas e retred e 1987. Etre 1975 ha 1976 e voe unan eus kenrenerien ar gelaouenn lennegel Nordés.\nKregiñ a reas da skrivañ barzhonegoù e kastilhaneg, met tamm-ha-tamm e skrivas, muioc'h-mui, e galizeg.\nAdalek 1996 e voe ezel eus ar Real Academia Galega (akademiezh roueel Galiza), hag he sekretourez zoken eus 1997 da 2001. E 2007 e voe kinniget hec'h anv gant Kevredigezh ar skrivagnerien c'halizek evit Priz Nobel al Lennegezh. He barzhonegoù zo bet troet e meur a yezh, e kastilhaneg, portugaleg, katalaneg, galleg, saozneg, alamaneg, hungareg, ruseg ha japaneg.\nAdtapet diwar « https://br.wikipedia.org/w/index.php?title=Luz_Pozo_Garza&oldid=1874762 »\nKemmoù diwezhañ degaset d'ar bajenn-mañ d'an 12 Mae 2020, da 10:36.


kaout c'hoant da ober - Wikeriadur\nkaout c'hoant da ober\n1.3 Pennad kar\nSavet gant kaout c'hoant, da, hag ober\nkaout c'hoant da ober (tra pe dra)\nC’hoant am eus da ober un tamm lez dezhi, — (Fañch an Uhel, Kontadennoù ar Bobl/1, Al Liamm, 1984, p. 148.)\nNe ouzoc'h ket petra am boa c'hoant da ober en eur vont ken tost-ze d'ar sitoyaned ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 88.)\nHo c'hounta em boa c'hoant da ober evit gouzout ped oant. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 88.)\nDaoust ha c'hoant en deuz da zont var he giz d'ar gear araok peur-achui he drubarderez ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 168.)\nPetra livirit ? N'ouzon ket petra hoc'h eus c'hoant da ober. — (Yann-Vari Perrot, E-tal ar poull, C'HOARIVA BREZHONEK, Pemp pezh-c'hoari berr, Skridoù Breizh, 1944, p. 48.)\nMe n'azezin ket : c'hoant am eus d'ober kof-gar. — (Jules Gros, Le trésor du breton parlé Deuxième Partie, 1970, p. 276.)\nKaer am boa kaout c’hoant d’ober ur skolaer gant ma mab n’em eus ket gallet ober, — (Jules Gros, Le trésor du breton parlé Première Partie, 1966, p. 187.)\ngant verboù all:\nkaout c’hoant da dennañ panez eus gouzoug ur c’hi : d’ober un dra dibosubl\nMe am eus c'hoant da vale bro . — (Jules Gros, Le trésor du breton parlé Deuxième Partie, 1970, p. 130.)\nPa en devije c’hoant da vezañ tennet er-maez, — (Fañch an Uhel, Kontadennoù ar Bobl/1, Al Liamm, 1984, p. 17.)\nMe am eus c'hoant da deskiñ alamaneg. — (Loeiz ar C'hlerg, Ma beaj Londrez, Sant-Brieg, 1910, p. 66.)\n[...], ha n'em boa ket a c'hoant da zigalounekaat. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 87.)\n... dre m'he devoa bremaik muioc'h a c'hoant da zimeziñ gant yannig eget da vont d'an dour d'en em veuziñ — (Troude ha Milin, Labous ar Wirionez ha Marvailhoù all, Skridoù Breizh, 1950, p. 67.)\nN’em boa ket a c’hoant da ziruskañ e groc’hen, — (Jules Gros, Le trésor du breton parlé Première Partie, 1966, p. 73.)\n... a mar o heus, otro, hoand da gleued ar bris ... (ha mar hoc'h eus c'hoant, aotrou, da glevout ar briz), — (Louis Eunius, p. 613.)\nHag en doa c’hoant d’her lakaat da vezañ lazhet. — (Lan Inizan, Emgann Kergidu 1, Brest, 1877, eil emb. Al Liamm 1977, p. 197.)\nPêr en doa c'hoant da furchañ betek ar foñs, abalamour da gaout ur gouign a bep seurt ; mez Kolaig a viras outañ, hag a lavaras dezhañ kemeret diwar-c'horre ma karje, rak ned ae ket, evit un dousenn hepken, da zirenkañ e banerad kouignoù eus an nec'h d'an traoñ. — (Lan Inizan, Toull al Lakez, Brest-Kemper, 1878, Kemper, 1930, p. 13.)\n[kaout a zo a-raok c'hoant resisaet gant un adverb : a-walc'h, bras, kaer, …]\n"Ma ! ma mab, pa'c'h eus c'hoant kaer da vont, me a laosko ac'hanout, [...]." — (Marsel Klerg, Faltazi an amzerioù kent, Mouladurioù Hor Yezh, 1999, p. 22.)\nkaout c'hoant a-walc'h da ober udb\nkaout c'hoant bras da ober udb\n[ar rener a zo etre c'hoant hag e glokaenn]\nRet eo krediñ en doa bet c'hoant ar soudard da lammat dreist ar ganol ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 224.)\n[kaout displeget a zo etre c'hoant hag e glokaenn]\nC'hoant am eus da deskiñ iwerzhoneg. — (Loeiz ar C'hlerg, Ma beaj Londrez, Sant-Brieg, 1910, p. 67.)\nC’hoant am eus da labourat un tamm douar ha da hadañ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)\nC'hoant 'peus da lavaret - penôs, arôk lakat anezan war baper, eo red gouzout pesenrt ment en deus? An Hini goz o vont da denna he foltred, 4\nC’hoant o deus d’en em dennañ a-gostez. — (Lan Inizan, Emgann Kergidu 1, Brest, 1877, eil emb. Al Liamm 1977, p. 198.)\n— [...] C'hoant ho poa da dennan warnoc'h sellou ho konsorted ha da voutan anê war ar jendarmed ? — (Erwan ar Moal, Pipi Gonto, Kemper, 1925, p. 168.)\n[kaout displeget hag un adverb a ya da resisaat choant a zo etre c'hoant hag e glokaenn]\nC'hoant am befe a-wechoù da grediñ. — (?, p. ?.)\nAdtapet diwar « https://br.wiktionary.org/w/index.php?title=kaout_c%27hoant_da_ober&oldid=296118 »\nKemmoù diwezhañ degaset d'ar bajenn-mañ d'an 17 Meu 2020, da 22:45.


Les notes sur le Tag Breizh : blog blogSpirit\nVoir les dernières notes mises à jour Tag : Breizh\nDécouvertes Gallimard a zo un dastumadeg brudet bras a ginnig levrioù brav, stumm chakod, get ur bochad skeudennoù e-barzh hag un nebeut testennoù, war un tem resis. Hag an niverenn 526 a zo war Breizh, en amzer a-gent ha bremañ. Hirgotozet eo bet, al levr-se, memestra. Ur bochad temoù a zo pas... Lire la suite...\nPublié le 08/06/2008 dans rezore\nDimerc'her. Souezhet bras on bet, ha spontet awalc'h : baleet m'eus koste Lokmariaker ha Sant-Filibert, war an aod, evit mont da weled ar pezh a oa bet distrujet get ar mor d'al lun 10 a viz Meurzh. Estroc'h evidon a zo bet beuzet, e gwirionez. E Sant-Ber Lokmariaker, an traezh zo aet war gil ... Lire la suite...\nPublié le 20/03/2008 dans rezore\nWebnoz : peseurt dazont evit al labour douar e...\nKemenadenn a berzh abadenn Webnoz, e brezhoneg war internet, a vo savet henoazh (fenozh) barzh Gwengamp/Message de l'émission en breton sur internet Webnoz qui sera réalisée ce soir depuis Guingamp à partir de 20 h 30 : "War-gresk ec’h a an niver a dud da voueta er bed. Ha talvezout a ra e v... Lire la suite...\nPublié le 27/11/2007 dans rezore\nN'eus ket pell zo m'eus baleet koste Sant-Filibert, ur gumun a zo e-tal ar mor, tost d'An Drinded. Ul lec'h bourrapl, e Bro Gwened, kreisteiz Breizh. Kaer eo get ar mor, an inizi Houad, Edig, Gerveur ha gourenez Kiberen a weler pa vez brav ha sklaer an amzer (alies-tre, kwa). An aod a zo chomet... Lire la suite...\nPublié le 20/10/2007 dans rezore\nLa Breizh Touch déferle sur Paris ce week-end... Breizh a ya da aloubiñ Paris, met d'ober petra, ha petra eo ar pal ? Mais pourquoi faire, c'est un peu la question que se pose l'association Askol (association des élus bretons pour la démocratie, proche du Parti Breton), mais elle n'est pas la s... Lire la suite...\nPublié le 20/09/2007 dans rezore\n29 septembre : rassemblement pour le maintien...\nKemenadenn a berzh Emglev Bro An Oriant, kevredigezh a dolp razh ar c'hevredigezhioù a labour evit sevenadur Breizh e Bro An Oriant (e galleg hepken)/Communiqué de l'association Emglev Bro An Oriant qui fédère les associations travaillant pour la culture bretonne en pays de Lorient (en français... Lire la suite...\nPublié le 12/09/2007 dans rezore\nBreiz a-gleiz ! Ya, gwir eo, Breizh a zo chomet a-gleiz : 52,68 % ag ar Vretoned (pemp departamant) o deus votet evit Ségolène Royal ! Met an titl-se a zo titl ul levr bet embannet get Emgleo Breiz (hep "h" evel ma vez graet get doare skrivañ an ti embann Emgleo Breiz) e miz Kalan-... Lire la suite...\nPublié le 30/07/2007 dans rezore


Pajenn:Le Gonidec - Bibl Santel pe Levr ar Skritur Sakr, eil levr.djvu/115 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/115\n4. Ha Jérémias, ar profed, a lavaraz d’ézhô : Hô klévet em eûz ; chétu éz ann da bédi ann Aotrou, hô Toué, hervez hô kériou ; kémen̄t gér en dévézô lavaret d’in a rôinn da anaout d’é-hoc’h ; na guzinn nétrâ ouz-hoc’h.\n5. Hag hî a lavaraz da Jérémias : Ra vézô tést ann Aotrou étré-z-omp eûz hor gwirionez hag eûz hol léalded, ma na réomp két kémen̄d en dévézô ann Aotrou, da Zoué, gourc’hémennet d’id da lavaroud d’é-omp.\n6. Pé é vézô mâd, pé é vézô drouk, é sen̄timp out mouéz ann Aotrou, hon Doué, étrézé péhini é kasomp ac’hanod, évit ma teûiô vâd d’é-omp goudé m’hor bézô sélaouet mouéz ann Aotrou, hon Doué.\n7. A-benn dék dervez é teûaz gér ann Aotrou da Jérémias.\n8. Hag héñ a c’halvaz Johanan, mâb Karée, hag holl brin̄sed ar vrézélidi a oa gan̄t-han̄, hag ann holl bobl adaleg ar vihana bétég ar vrasa :\n9. Hag é lavaraz d’ézhô : Ével-henn é lavar ann Aotrou, Doué Israel, étrézé péhini hoc’h eûz va c’haset, évit ma lakajenn gan̄t vuelded hô pédennou dira-z-han̄.\n10. Mar choumit enn éhan er vrô-man̄, é savinn ac’hanoc’h, ha n’hô tiskarinn két ; hô plan̄ta a rinn, ha n’hô tic’hrisienninn két : râg habaskéet ounn war ann droug em eûz gréat d’é-hoc’h.\n11. N’hô pézet két a aoun râk roué Babilon, hô laka da spoun̄ta ; n’hô pézet két a aoun ra-z-hañ, émé ann Aotrou ; râk mé a zô gan-é-hoc’h, évid hô tieûbi, hag hô tenna eûz hé zaouarn.\n12. Va zrugaréz a rôinn d’é-hoc’h, hag em bézô truez ouz-hoc’h, hag hô likiinn da choum enn hô prô.\n13. Hôgen ma livirit c’houi : Na choumimp két er vrô-man, ha na zélaouimp két mouéz ann Aotrou, hon Doué ;\n14. Ha ma livirit c’hoaz : N’her graimp két ; hogen da vrô ann Éjipt éz aimp, é péléac’h na wélimp kéd a vrézel, ha na glévimp két soun ar c’horn-boud, ha na c’houzan̄vimp két ann naounégez ; hag éno é choumimp.\n15. Râk-sé sélaouit bréma gér ann Aotrou, c’houi dilerc’h Juda. Ével-henn é lavar Aotrou ann arméou, Doué Israel : Mar trôit hô taoulagad étrézég ann Éjipt, ha m’az îd dî évit choum énô :\n16. Ar c’hlézé hô lakai da spoun̄ta, a skôi war-n-hoc’h é brô ann Éjipt ; hag ann naounégez a zigas kémen̄d a bréder d’é-hoc’h, en em stagô ouz-hoc’h enn Éjipt, hag énô é varvot.\n17. Ar ré holl péré hô dévézo trôet hô diaoulagad évid mon̄d d’ann Éjipt ha choum enô, a varvô gan̄d ar c’hlézé, ha gan̄d ann naounégez, ha gan̄d ar vosen : na choumô hini anézhô, ha na déc’hô hini diouc’h ann droug a zigasinn war-n-ézhô.\n18. Râg ével-henn é lavar Aotrou ann arméou, Doué Israel : Ével ma eo en̄tanet va frouden ha va droug a-énep ar ré a choumé é Jéruzalem ; ével-sé éc’h en̄tanô va droug ouz-hoc’h, pa viot éat enn Éjipt : ha c’houi a vézô da argarzidigez, ha da zaouzan, ha da valloz, ha da gunuc’hen : ha na wélot bikenn mui ar vrô-man̄.\n19. Chétu gér ann Aotrou, diwar hô penn, dilerc’h Juda : Na d-it két enn Éjipt. Hervez m’am eûz lavaret d’é-hoc’h hirio, gwézit\n20. Hoc’h eûz touellet hoc’h énéou, pa hoc’h eûz va c’haset étrézég ann Aotrou, hon Doué, ô lavarout : Péd évid-omp ann Aotrou, hon Doué, ha rô da anaoud d’é-omp kémen̄d en dévézô lavaret ann Aotrou, hon Doué, ha ni her grai.\n21. Hé roet em eûz da anaout d’é-hoc’h hiriô, ha n’hoc’h eûz két sélaouet mouéz ann Aotrou, hô Toué, enn holl draou évit péré en deûz va c’haset étrézég enn-hoc’h.\n22. Gwézit éta bréma, ha gwézit évit-gwîr pénaoz é varvot gañd ar c’hlézé, ha gan̄d ann naounegez, ha gan̄d ar vosen, el léac’h é péhini eo bét fellet d’é-hoc’h mon̄t évit choum enn-han̄.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/115&oldid=160994 »\nKemmoù diwezhañ degaset d'ar bajenn-mañ d'an 1 Mae 2020, da 15:33.


Diwan - Résultats du questionnaire aux candidat.e.s aux régionales sur la future convention Etat-Région sur la langue bretonne\nDegemer > Resultats-du-questionnaire-aux-candidates-aux-regionales-sur-la-future-convention-etat-region-sur-la-langue-bretonne\nSoñj an danvez kuzulierien rannvro diwar-benn an emglev Stad-Rannvro war ar yezhoù\nKaset e oa bet ur goulennaoueg 11 poent d’an dud war ar renk evit an dilennadeg rannvro gant ar strollad "Unanet evit ar brezhoneg" ("Uni.e.s pour la langue bretonne") diwar-benn an emglev Stad-Rannvro nevez a-zivout treuskas yezhoù Breizh. Setu an disoc'hoù.\nAr strollad "Unanet evit ar brezhoneg" ("Uni.e.s pour la langue bretonne"), savet gant Diwan, Div Yezh Breizh, Divaskell, kevread kerent er skolioù divyezhek katolik, Kelennomp ! kevredigezh ar gelennerien e brezhoneg ha Kevre Breizh, kenurzhierezh sevenadurel kevredigezhioù Breizh, a oa e penn ar vanifestadeg e Kemper d’an 13 a viz Meurzh kent.\nD’ar mare-se e oa bet bodet 5000 den o c’houlenn e vefe sinet an emglev stad-rannvro nevez a-zivout treuskas yezhoù Breizh e-keñver skoilhañ Ministrerezh an Deskadurezh Stad.\nKaset e oa bet ur goulennaoueg 11 poent anezhi (diell e PDF stag), d’an dud war ar renk evit an dilennadeg rannvro diwar-benn an emglev-se da zont.\nGoude disfiz al lezenn Molac hag heuliadoù an divizoù gant kuzul ar vonreizh e rank an emglev da zont teurel un dalc’h uhelek muioc’h eget biskoazh, kement-all evit suraat treuskas ar brezhoneg hag evit bastañ d’an ezhommoù war gresk er gevredigezh.\nFellout a ra deomp mont dreist ar skoilhoù ha lakaat an eskemmoù etre ar rannvro hag ar stad dont da vat war-lerc’h an dilennadeg rannvro !\nE-barzh an daolenn-mañ (teuliad PDF) e kinnigomp deoc’h ar respontoù kaset deomp gant ar rolloù dilennel.\nTitouroù mediaoù :\nDiv Yezh Breizh : contact@div-yezh.bzh\nGoulennaoueg hizivaet 26 05 21 emgev Stad- Rannvro\nRespontoù goulennaoueg Unanet Rannvro 2021 (e galleg)\nRespontoù goulennaoueg Unanet Rannvro 2021 (e brezhoneg)


Gwalenn ar c'hein - Wikipedia\nGwalenn ar c'hein\n(Adkaset eus Livenn-gein)\nGwalenn-gein un den,\ngwelet a-letu kleiz\nGwalenn ar c'hein, pe ar walenn-gein, pe al livenn-gein, pe ar mellkein, eo ar gerioù a reer ganto eus an hollad eskern bihan anvet melloù a zalc'h kein ar mellkeineged. Gwareziñ a ra ar mel-livenn dalc'het e kanol ar mellkein.\nLivenn-gein an den[kemmañ | kemmañ ar vammenn]\nPeurliesañ eo graet livenn-gein an den gant :\nseizh mellenn ar gouzoug, an hini gentañ o vout an Atlas, an eil o vout ar vellenn ahel ;\ndaouzek mellenn ar brusk\npemp mellenn an dargreiz\nan askorn kroazell\nan askorn belost\nAr melloù[kemmañ | kemmañ ar vammenn]\n1 Mel al livenn-gein - 2 Nervenn al livenn-gein - 3 Begaskorn-kenvell krec'h - 4 Baleg, pe Spernenn - 5 Torzhell ziadreñv ar baleg treuz - 6 Digor-treuz - 7 Torzhell ziaraok ar baleg treuz - 8 Korf - 9 Disk etre-melloù - 10 Gronn bouedennek\nEn den ez eus 32 pe 34 mellenn dre ma 'z eus 5 anezhe kendeuzet en askorn kroazell, hag etre 3 ha 5 en askorn belost.\nDiv lodenn zo en ur vellenn :\nar c'horf, da lavaret eo al lodenn diaraok ;\nar baleg, anvet 'spernenn ivez, da lavaret eo al lodenn diadreñv a endalc'h toull kanol mel al livenn-gein.\nEtre div vellenn emañ an disk etre-melloù.\nPlegoù al livenn-gein[kemmañ | kemmañ ar vammenn]\nPevar fleg a vez graet gant al livenn-gein :\ndaou bleg war-zu ar brusk pe ar c'hof : pleg ar gouzoug ha pleg an dargreiz ;\ndaou bleg war-zu ar c'hein : pleg ar brusk ha pleg al lestr.\nPlegoù kentañ a vez graet eus pleg ar brusk ha pleg al lestr, peogwir int stummet er grouell.\nEil plegoù a vez graet eus pleg ar gouzoug ha pleg an dargreiz, abalamour ma tiorroont goude ar c'hanedigezh. Diorren a ra pleg ar gouzoug etre 3 ha 9 mizvezh oad pa c'hell ar babig derc'hel e benn sonn hag azezañ. Pleg an dargreiz a ziorro etre 12 ha 18 miz pa grog ar bugel da gerzhet.\nAdtapet diwar « https://br.wikipedia.org/w/index.php?title=Gwalenn_ar_c%27hein&oldid=1813854 »\nKemmoù diwezhañ degaset d'ar bajenn-mañ d'an 9 Kzu 2018, da 21:19.


Diforc'hioù etre adstummoù "Gwerin" - Wikipedia\nDiforc'hioù etre adstummoù "Gwerin"\nStumm eus an 13 Mae 2012 da 19:32\n116 okted ouzhpennet , 8 vloaz zo\nAdwel ha kempenn\nStumm eus an 20 C'hwe 2007 da 17:28 (kemmañ)\nStumm eus an 13 Mae 2012 da 19:32 (kemmañ) (dizober)\n(Adwel ha kempenn)\nAr '''werin''' a zoeo [[yoc'h]] an dud izeloc'hizelañ o statud er [[kevredigezh|gevredigezh]]. Implijet e vez da gentañ evit an dud vunut, ar pezh a vez anvet ar [[pobl|bobl]] boutinvoutin ivez ragenep d'ar c'hlasoù sokial uhelañ, enno ar pennoù bras pe ar [[begenn|vegenn]].▼\nUr ger implijet a-gozh eo ([[krennvrezhoneg]] : ''gueryn'' ; [[Fañch an Uhel]] : gwerin)) pa vezeoa ledanoc'h an troc'h etre ar bobl hag ar re all hag ar re o doa madoù ha moienoù bevañ a-zoare. Er [[XVIIvet kantved]] e vezeoa 80% eus an dud e [[Bro-C'hall]] o tennañ gounid eus an douar evel [[kouer]]ien gant nebeut a spletoùsplet. E [] e vezveze lavaret eze eusoa 30% eus an dud dezho ul live bevañ eus an strishañ hag a c'hellfe bezañ termenet evel izili eus ar werin.▼\nKoulskoude, diwar levezon ar [[kembraeg|c'hembraeg]] ''gwerin'' eo bet lakaet '''gwerin''' da vezañ kevatal d'ar ger gresianeg[[henc'hresianeg|gregach]] ''demos'' hagha diwar ar stersester-se eoez eus bet savet [[troidigezh]]ioù evit ar gerioù deveret (ellsellet ouzh [[geriadur]]ioù [[François Vallée]] ha [[Roparz Hemon]]).▼\n▲Ar '''werin''' a zo [[yoc'h]] an dud izeloc'h o statud er [[kevredigezh|gevredigezh]]. Implijet e vez da gentañ evit an dud vunut, ar pezh a vez anvet ar [[pobl|bobl]] boutin ivez ragenep d'ar c'hlasoù sokial uhelañ, enno ar pennoù bras pe ar [[begenn|vegenn]].\n▲Ur ger implijet a-gozh ([[krennvrezhoneg]] : ''gueryn'' ; [[Fañch an Uhel]] : gwerin)) pa veze ledanoc'h an troc'h etre ar bobl hag ar re all hag ar re o doa madoù ha moienoù bevañ a-zoare. Er [[XVIIvet kantved]] e veze 80% an dud e [[Bro-C'hall]] o tennañ gounid eus an douar evel [[kouer]]ien gant nebeut a spletoù. E [] e vez lavaret ez eus 30% eus an dud dezho ul live bevañ eus an strishañ hag a c'hellfe bezañ termenet evel izili ar werin.\n▲Koulskoude, diwar levezon ar [[kembraeg|c'hembraeg]] gwerin eo bet lakaet gwerin da vezañ kevatal d'ar ger gresianeg demos hag diwar ar sterse eo bet savet [[troidigezh]]ioù evit ar gerioù deveret (ell ouzh [[geriadur]]ioù [[François Vallée]] ha [[Roparz Hemon]]).\n*gwerinour : ur c'homunour kentoc'h eget un demokrat\n*gwerinelezh : [[demokratelezh]]\n*gwerinoniour : an [[den]] a studi sevenadur ar werin\n[[Gwerin (kelaouenndastumad)|Gwerin]] aeo zotalbenn betun talbenndastumad urbrezhonek gelaouennembannet vrezhonekgant m'eo[[Hor Yezh]] ma betvez embannet enniennañ danvez lennegezh pobl (kontadennoù, [[kanaouenn]]où evel reoù an [[Dastumadenn Pengwern]]...).\nAdtapet diwar « https://br.wikipedia.org/wiki/Dibar:MobileDiff/1225510 »


Bouez (44) : ha nullet e vo an eil tro abalamour d'un trakt enep-Le Pen ?\nE brezhoneg, Local, NANTES, Politique\nGoulennet en deus an RN 44 e vefe nullet eil tro ar votadegoù prezidant e kêr Bouez (Bro-Raez). Hervez ar strollad politikel ez eus bet skignet un trakt kensinet gant an aotrou maer PS Jacques Garreau hag ar c’huzulier departamant, eil-prezidant an departamant Freddy Hervochon. En trakt-se, an daou bolitikour a c’halve an dud da votiñ evit Emmanuel Macron hag a-enep Marine Le Pen e anv ar « Republik » hag an « Demokratelezh ».\nHervez an RN, abalamour d’an trakt, n’eo ket bet reizh ar votadeg e Bouez. Gaou ! a respont an daou « zemokrat ». N’eo ket bet implijet servijoù an ti-kêr evit skignañ an trakt hag hor arc’hant an hini eo a voe implijet evit e voulañ » emezo.\nE Bouez, e oa bet Emmanuel Macron en e greñvañ gant 71,51% eus ar mouezhioù en eil tro !\nFotoioù : kont twitter Freddy Hervochon\nTags : bouaye, Bouez, Bro-Raez, eil tro ar votadeg prezidant, Eil tro Macron Le Pen, Freddy Hervochon, Jacques Garreau, le pen, macron, rn


Marina Raskova - Wikipedia\nРаско́ва Мари́на Миха́йловна\nGanedigezh 15 Meurzh 1912\nMarv 4 Genver 1943\nBrevedoù Lomanez : 1934\nLevierez : 1935\nLu Военно-воздушные силы\nLetanant Surentez ar Stad\nEmgannoù Talbenn ar Reter \nHarozez an URSS\nUrzh Talbenn ar Reter\nDellezegezh en Emgann\nXXvet Deiz-ha-Bloaz Arme Ruz\nal Labourerien hag ar Gouerien\nMarina Mikhaïlovna Raskova (rusianeg : Раско́ва Мари́на Миха́йловна Raskova Marina Mic'hailovna), bet ganet d'ar 15 a viz Meurzh 1912  e Moskov hag aet da Anaon d'ar 4 a viz Genver 1943 e Saratov, a voe un nijerez vilourel soviedel da vare an Eil Brezel-bed.\nDiazezañ a reas tri rejimant levierezed da stourm ouzh aloubadeg Alamagn, ha bez' e voe unan eus an teir maouez kentañ o vezañ enoret evel Harozezed URSS.\n1.1 Harozez URSS\n1.2 El Lu Ruz\nRespet[kemmañ | kemmañ ar vammenn]\nMerc'h e oa d'ar c'haner opera ha kelenner Mikhail Dmitrievich Malinin (1853–1919) ha d'e wreg Anna Spiridonovna Lyubatovitch (1882 – goude 1954), kanerez ha kelennerez. Goude he studioù e Skol sonerezh Pouchkin Moskov ma voe pianoourez e teskas galleg, italianeg, ar gimiezh ha diskiblezhioù milourel. E deroù 1929 ez eas Marina, 17 vloaz, da galvezourez en ul labouradeg arlivadurioù.\nE miz Ebrel 1929 e timezas gant Sergey Raskov, a oa un ijinour en hevelep labouradeg. Goude ganedigezh he merc'h Tatyana e paouezas Marina da labourat betek miz Here 1931.\nE 1932 e voe treserez-raktreserez e Labourva an aerlestrerezh en Akademiezh an Aerlu. Daou vloaz goude e voe ijinourez en aerlestraz Leningrad hag e tapas he breved lomanez. Bloaz goude, e 1935, e voe brevedet evel levierez ; e miz Here e torras he dimez.\nD'ar 24 a viz Here 1937 e voe lomanez rekord etrebroadel an hed, war bourzh un nijerez Yakovlev AIR-12 leviet gant Valentina Grizodouvova (1909–1993), a-hed 1 445 km. Daou rekord hed etrebroadel a dapas e 1938 gant un dournijerez Beriev MP-1 : d'ar 24 a viz Mae gant 1 7749 km ha d'an 2 a viz Gouere gant 2 241 km.\nHarozez URSS[kemmañ | kemmañ ar vammenn]\nD'ar 24 ha 25 a viz Gwengolo 1938, war bourzh an nijerez Tupolev ANT-37 (DB-2) Родина Rodina ("Mammvro") gant div vaouez all – ar bennlevierez Valentina Grizodouvova hag al levierez Polina Osipenko (1907–1939) – e nijas Marina Raskova, al lomanez, war-eeun eus Moskov da Gerbi (Керби) a-hed 6 450 km e-pad 26 eurvezh ha 26 munutenn. \nDre ma oa koumoulek an amzer e rankas al levierezed nijal en disgwel ha fiziout e Marina Raskova, a evezhie ardivinkoù ar bourzh. Buan e voe skornet an nijerez, ha ret e voe lakaat ar biñsoù da dreiñ buanoc'h evit o diskornañ. Goude tremenet an Oural e voe kollet al liamm dre skingomz gant Moskov, ar pezh a lakaas ar skipailh da dremen dre Gomsomolsk-an-Amour ; pa voe Mor Oc'hotsk war wel, an nijerez a ziskwelas ne chome trelosk nemet evit un hantereurvezhiad nij, setu e tivizas ar bennlevierez Grizodouvova pradañ en taiga – a-raok pradañ avat e roas urzh da Varina Raskova da harzlammat rak en arvar e oa buhez al lomanez, a oa staliet e penn pennañ an ANT-37, dirak ar biñsoù-tro. En ur c'heun e stokas an ardivink ouzh an douar, en ul lec'h dianav d'e skipailh. Moskov a gasas un niver bras a nijerezioù all da furchal ar menezioù, ar mor hag an taiga ; hemolc'herien a furchas ivez. Dek devezh goude, d'an 3 a viz Here, e voe kavet an teir maouez gant un nijerez. \nAn nijadenn-se e voe rekord an hini hirañ ; d'an 2 a viz Du e voe anvet an teir maouez da Harozed URSS – ar wech kentañ e voe en Istor URSS ma voe deroet an titl-se da vaouezed – ha kemmet anv Kerbi en Imeni-Poliny-Osipenko. Yaouank e oa an teir maouez : 29 bloaz e oa Grizodouvova, 31 bloaz e oa Osipenko ha 26 vloaz e oa Raskova.\nAn ANT-37 Mammvro a voe kaset da Gomsomolsk, ma servijas e Talbenn ar Reter.\nTimbroù embannet e1939\nOsipenko, Grizodouvova ha Raskova\nEl Lu Ruz[kemmañ | kemmañ ar vammenn]\nEl Lu Ruz e voe Marina Raskova e 1938, met gopret gant an NKVD (ar Surentez diabarzh) e voe ivez : eus miz C'hwevrer 1937 betek miz C'hwevrer 1939 evel alierez, hag evel pennletanant Surentez ar Stad en Aerlu e 1941 ; a-hed an amzer, abaoe 1938, e voe renerez Ofis an aerlinennoù etrebroadel e Moskov.\nA-c'houde digoradur Talbenn ar Reter gant an Oberiadur brezel Barbarossa (22 a viz Even 1941) ez arveras Marina Raskova he dere hag he darempredoù micherel gant Jozef Stalin a-benn ma vije krouet unvezioù stourm merc'hed hepken enno.\nD'an 8 a viz Here 1941 e voe roet aotre dezhi da sevel an aerunvez 122 ; d'ar 15 a viz Here e voe krouet an unvez, enni tri rejimant — merc'hed hepken enno, war-dro 400 anezho :\n586vet IAP hemolc'her (nijerezioù Yakovlev Yak-1, Yak-7B ha Yak-9), a voe an hini kentañ o vont d'an talbenn, d'ar 16 a viz Ebrel 1942 ;\n587vet bombezer a-bik, a voe adanvet 155 PBAP Borisov e 1943 (nijerezioù Petlyakov Pe-2), dindan ren Mariana Raskova ;\n588vet bombezer-noz, Gv 46 NBAP Taman diwezhatoc'h (nijerezioù Polikarpov Po-2) ; ar 588 NBAP a servijas en Emgann Stalingrad (17 a viz Gouere 1942 – 2 a viz C'hwevrer 1943) dindan ren ar vajorez Ievdokia Berchanskaya, ha lesanvet e voe die Nachthexen ("Sorserezed an noz") gant levierien al Luftwaffe ; enoretañ rejimant al Lu Ruz eo.\nKaset e voe ar merc'hed da studiañ e Skol-leviañ kêr Engels, war ribl kleiz ar stêr Volga en oblast Saratov ; eno e voent stummet a-hed 6 mizvezh e-lec'h an 18 mizvezh rekis. Marina Raskova eo a zivizas kas pep unan eus ar merc'hed da levierez hemolc'hiñ, da levierez bombezañ , da lomanerez, da vindrailherez, da vekanikourez pe da armdiourez.\nD'an 22 a viz Du 1942, Marina Raskova a skrivas da gomandant an Aerlu e distrig ar Volga e oa prest merc'hed ar 587vet da vont d'an talbenn, goude o stummadur stank. E deroù miz Genver 1943 e nijjont war-du Stalingrad.\nD'an 28 a viz Kerzu 1942, war bourzh he Yakovlev UT-2, ez ambrougas Marina Raskova ar 587vet betek an talbenn kent distreiñ davit he bombezer Pe-2, na c'hallas ket nijal abalamour d'ur gorventenn erc'h. D'ar 4 a viz Genver 1943 da beder eur d'abardaez e c'hellas Raskova hag he strollad dibradañ war-du koumoul izel ; da 5 eur 56 munutenn e roas urzh da doullañ ar gwiskad koabr, ha hi da gentañ – steuziañ a reas. D'ar 7 a viz Genver e voe kavet ar Pe-2 nepell diouzh kêriadennig Mokhailovka, en oblast Saratov ; marv e oa pevar den ar skipailh.\nDevet e voe korf-marv Marina Rakova, hag ar jarl-kañv a voe siellet e-kichen hini Polina Osipenko e moger Kremlin Moskov, sko war al Leurgêr Ruz.\nTupolev Tu-134Sh Marina Raskova Aerlu Rusia\n(en) SURHONE, Lambert M. &al. : Women in War and Resistance – Selected Biographies of Soviet Women Soldiers, Focus Publishing, 2006 (ISBN 978-1-58510-160-3)\n(en) COTTAM, Kazimiera J. : Soviet Women in World War II, Betascript Publishing, 2010 (ISBN 978-613-0-42876-1)\n(en) Dastumadenn Articles on Soviet Women including MArina Raskova & al., Hephaestus Books, 2011 (ISBN 978-1-244-45868-0)\n(en) MASON, Fergus : Night Witches – A History of the All Female 588th Night Bomber Regiment, CSIPP, 2014 (ISBN 978-1-5025-3692-1)\n(en) WEIN, Elizabeth : A Thousand Sisters – The Heroic Airwomen of the Soviet Union in World War II, HarperCollins, 2019 (ISBN 978-0-06-245301-3)\n(en) Marina Raskova and Soviet Female Pilots. Kavet : 24 Mezheven 2019.\n(fr) Marina Raskova et les femmes pilotes soviétiques durant la guerre 1939-45. Kavet : 24 Mezheven 2019.\n(en) Marina Raskova and the Soviet Women Pilots of World War II. Kavet : 24 Mezheven 2019.\n↑ Rusianeg : Великая Отечественная война Velikaya Otetchestvennaya voyna Brezel meur brograrour\n↑ 15/03 hervez an deiziadur juluan, hini Impalaeriezh Rusia ; 28/03 hervez an deiziadur gregorian adalek Dispac'h Rusia 1917.\n↑ (ru) Семейные истории ("Istoriù tiegezhel"). Kavet : 24 Mezheven 2019.\nAdtapet diwar « https://br.wikipedia.org/w/index.php?title=Marina_Raskova&oldid=1907598 »\nIstor an nijerezh\nHarozed an Unaniezh Soviedel\nKemmoù diwezhañ degaset d'ar bajenn-mañ d'an 26 Gou 2021, da 19:44.


Abadenn Al lojeiz e Breizh : Rannañ h·e zi\nAbadenn Al lojeiz e Breizh - Pennad skignet d'ar 20.04.2021\nPennad-komz kaset da benn gant : Morgane Bramoullé, Laëtitia Fitamant\nAbaoe mizioù bremañ emañ Laetitia Fitamant o labourat war sujed al lojeiz e Breizh. C'hoant hon 'noa lakaat war wel an diaesterioù a teu gant an diouer a diez da feurmiñ e kerioù zo, dreist ar reoù war an aod. Met a feur ma tastume testenioù an dud hon 'neus merzhet e oa a-bouez ivez reiñ da glevet darempredoù an dud gant o lojeiz, o hent betek al lec'h int bet aterset, o c'hoantoù hag o huñvreoù. Er rann-mañ 'maomp gant tud a zo o rannañ o zi en un doare divoutin, an dud a zo o vevañ gant mignoned, tud n'anevezent ket a-raok. Hag ar re bet aterset gant Laetitia war ar sujed-mañ a zo ivez ar re o deus graet deus o zi ul lec'h degemer pe c'hoazh ul lec'h sevenadurel.


Alexander Van der Bellen (ganet d'an 18 a viz Genver 1944) zo un armerzhour hag ur politiker eus Aostria. D'an 23 a viz Mae 2016 eo bet dilennet da brezidant republik Aostria.\nGanet eo Alexander Van der Bellen e Vienna, d'un tad deuet eus Rusia ha d'ur vamm deuet eus Estonia. E hendadoù eus tu e dad a oa aet eus an Izelvroioù da Rusia.\nEr bloavezhioù 1960 en doa graet studioù ekonomiezh e skol-veur Innsbruck. Un doktorelezh a dapas e 1970. Kelenner e voe goude-se e skol-veur Innsbruck hag e Vienna goude.\nOberiant eo bet e-barzh ar gostezenn sokial-demokrat Sozialdemokratische Partei Österreichs (SPÖ) da gentañ hag e kostezenn ar Re C'hlas goude, eus 1992 da 2016. E Kuzul Broadel ar Re C'hlas eo bet etre 1994 ha 2012. Mouezh ar strollad e oa eus 1997 da 2008 ha neuze en doa roet e zilez.\nWar ar renk eo aet, e nevez-amzer 2016, evit dilennadeg prezidant ar republik, evel un den dizalc'h, met harpet gant kostezenn ar Re C'hlas. En dro gentañ eo erruet da eil, goude paotr an tu dehoù pellañ Norbert Hofer, hag en eil tro eo bet trec'h war hennezh.\nMont a raio da brezidant da vat e miz Gouere 2016.\n↑ Austria presidential election result: Alexander Van der Bellen wins over far-right candidate Norbert Hofer. The Independent (23 May 2016).\nAdtapet diwar « https://br.wikipedia.org/w/index.php?title=Alexander_Van_der_Bellen&oldid=1704197 »\nKemmoù diwezhañ degaset d'ar bajenn-mañ d'an 27 Mae 2016, da 16:20.


Ag er Sacrifice ag en Overèn - Wikimammenn\nAg er Sacrifice ag en Overèn\nE ti J.M. GALLES, 1790 (pp. 485-495).\n◄ Ag er Pedènneu publiq Ag er Sacrifice ag en Overèn Éxplication ag er Pedènneu ha Ceremonieu ag en Overèn ►\nEr Sacrifice exterior e zou en offrand ag un dra-benac sansibl, èl ma hoai guharal en offrand a lonnèt hac a einèt, hac èl mei bermen en offrand a Gorv hac a Oaid hur Salvér idan en aparanceu ag er bara hac er gùin. Mæs eid inourein Doué dré er Sacrificeu exterior, réd-è ma vou interior en offrand, de larèt-è, réd-è ma hum offrou er galon guet en dra sansibl e offrér de Zoué. Rac-ce ér goh Lezèn, er-ré e offrai Sacrificeu de Zoué, n’en inourènt quet, ma ne joéntènt guet ou offrand exterior, en offrand a nehai ou hunan hac a hou haranté. Èl-ce ehue er Grechénion péré e assist ér Sacrifice ag el Lezèn nehué, mar manquant a hum offrein int memb de Zoué, mériteu Jesus-Chrouist, péhani-zou offrét hac e hum offr ean memb dré zeourn er Belêg, e zou ur Sacrifice perpet agréabl de Zoué ; mæs action er Grechénion-ze, n’inour quet Doué : rac n’en inourér, é-mé S. Augustin, meid, a p’er harér. En offrand exterior e zeli bout perpet ur merche sincèr ag en dispositioneu a galon é quevir en Eutru-Doué.\nMæs é petra é consist er Sacrifice él Lezèn nehué ? Quênt Lezèn Moyse peb-unan e oai libr d’offrein de Zoué er Sacrifice e gavai jaugeaplan eit en inourein. Abel e offrai é lonnèt gùellan : Caïn e offrai ag er péh, e æstai : Melchisédech e offras bara ha gùin é Sacrifice. Ér goh Lezèn Doué e ras d’er Juivèt regleu certæn eid er Sacrificeu hac eid er péh e zeliènt offrein. Mæs èl ne oai quet possibl, èl ma lar S. Paul, ma vezai bet distannét colèr en Eutru-Doué guet goaid el lonnèt-hont e offrait dehou, Jesus-Chrouist en dès dismantét er Sacrificeu-ze hac ou homprênét ot én hani en dès offrét ar er Groès, hac e zou continuét ar en Autærieu partout ér Grechéneah.\nEr Sacrifice ag en Overèn e zou enta er Sacrifice a Gorv hac a Oaid précius Jesus-Chrouist, e offr Jesus-Chrouist hac en Ilis de Zoué dré zeourn er Velean, idan en aparanceu ag er bara hac er gùin, eit continuein ha represantein er Sacrifice ag er Groès : pé, èl ma lar er Hatechén, en Overèn e zou er Sacrifice ag er Groès offrét a nehué én ur fæçon n’en dès quet a Oaid scùillét.\nÉr goh Lezèn boud e oai Sacrificeu a adoration, Sacrificeu a drugairé, Sacrificeu é remission ag er péhedeu, ha Sacrificeu a oulèn ; él Lezèn nehué er Sacrifice ag en Overèn é hunan e gomprên ol Sacrificeu er Juivèt, hac instituét-è eit rein demb er moyand caërran hac excellantan e fehai boud : 1.° eid adorein Doué quemènd èl ma véritt boud adorét ; 2.° eit en trugairicad, quemènd èl ma teli bout trugairicaït ; 3.° eit gobér satisfaction antiér d’é justice, èl ma teli bout groeit ; 4.° eit goulèn guet-t’ou er secourieu e zou necessær demb revè er horv ha revè en inean.\nEl-ce ni e gav én un taul ér Sacrifice ag en Overèn er moyandeu excellantan d’adorein Doué, d’en trugairicad, de dènnein ar-n’amb é visericord, (en Overèn cleuét guet Fé e véritt demb er remission a hur péhedeu veniei, hac en dispositioneu necessær eit hur boud ér Sacremand a Bénigèn er pardon a hur péhedeu marvel), ha d’hur boud er secourieu necessær, non pas hemb quin aveid-omb, mæs memb aveid-er-ré-ral. Rac er Sacrifice e zou offrét eid en ol dud, é spécial eid er Fidelèt bihue ha marhue, de larèt-è, e zou hoah ar en doar, pé e zou ér Purgatoër. Rac a fæd er-ré-zou én ihuern, ou foénieu e zou éternel, ha ne fehènt quet bout bèrreit na bihanneit.\nEr Sacrifice ag en Overèn n’en dai offrét meit de Zoué hemb quin : rac-ce a pe larér, Overèn S. Pierr, Overèn S. Yehàn, Overèn er Uériès, Overèn er-ré varhue, &c., n’en dai quet larét é hoffrér er Sacrifice d’er Sænt-ce : quemènt-ce ne senéfi nameid en Overèn e offrér de Zoué dé ou Gouïl, hac é péhani é hadressér dehai é particuliér er pedènneu e larér quênd er Sacrifice ; just èl ma hanhuér Overèn er-ré varhue, en hani e larér guet Orlemanteu du, hac é péhani é pedér e spécial eid er-ré treménét. Mæs é gurionné ol en Overènneu e larér ne vern de bèh dé durand er blæ, e zou offrét de Zoué hemb quin é mimoër ag er Sænt, eid er Fidelèt bihue ha marhue. Èl-ce en Overèn e zou Sacrifice en Ilis antiér. Jesus-Chrouist er pèn a nehi, e offr er Sacrifice : en Ilis e zou ar en doar, de larèt-è, en assamblé a Fidelèt Crechénion, e hum joéntt guet Jesus-Chrouist eit en offrein guet-t’ou : hi e hum joéntt ehue guet en Ilis e zou én Nean ; hac èl-ce er Fidelèt hac er Sænt joéntét assambl guet Jesus-Chrouist e oulèn guet Doué misericord eid en Ilis e zou ér Purgatoër.\nHum chervigein e rér én Overèn a Orlemanteu gùéh ag ul lihue, gùéh ag ul lihue-aral, revè er Misterieu, pé er Sænt e inourér. Par exampl, er-ré e lar er Breviér Parisiein, e hum chervige a Orlemanteu gùèn eit Misterieu glorius hur Salvér, eit Gouilieu èr Gùériezèt, &c. A Orlemanteu ru eit Sul er Pantecoust hac er Sulieu-aral beèd en Avènd, eit Gouïl er Sacremant ha Gouïlieu er Vartirèt. A Orlemanteu violèt eid en Avènd, eid en déieu a bénigèn, eit Gouïlieu er Sænt Menéh ha Belean, hac er-ré en dès bihuét ér stad a Briedereah. A Orlemanteu gùerh eit Gouïlieu er Sænt Pabèt hac Éscobèt. A Orlemanteu lihue ludu eid er Hoaris ; hac a Orlemanteu du guet ur vordèn ru eid er Bassion. En ol e ouair é ma libr en Ilis de changein hé reglemanteu a fæd er sort treu-ze, hemb touchal doh er sòl ag er Religion.\nAdtapet diwar « https://br.wikisource.org/w/index.php?title=Ag_er_Sacrifice_ag_en_Overèn&oldid=83238 »\nKemmoù diwezhañ degaset d'ar bajenn-mañ d'an 6 Gen 2016, da 10:59.


Stumm eus an 19 Gou 2017 da 12:37\n7 okted ouzhpennet , 3 bloaz zo\nDizober kemmoù 1755719 a-berzh Prieladkozh (kaozeal)\nStumm eus an 19 Gou 2017 da 12:36 (kemmañ)\nStumm eus an 19 Gou 2017 da 12:37 (kemmañ) (dizober)\nLazhet e voe e holl vreudeur gant [[Herakles]] hag eñ an hini nemetañ a chomas bev. Daou zoare disheñvel zo da zisplegañ perak ne voe ket lazhet hervez an hengoun : pe e oa o vagañ e [[Gerenia]], e [[Messenia]], pell diouzh e vreudeur, pe e oa an hini nemetañ en doa nac'het esaea laerezh [[Gerion|Oc'hen Gerion]], ambrouget gant [[Herakles]], a oa graet gant [[Neleüs]] hagha e unnek mab all. En eskemm e vije bet lezet e vuhez gantañ gant an [[haroz]] hag en dije graet anezhañ roue Messenia.\nHervez ur vojenn all en doa goulennet Herakles digantañ bezañ gwalc'het eus un dle gwad hag e oa bet refuzet gant tad Nestor. Heracles a lazhas neuze NeleüsNeleus hag e vibien, en o zouez Alastor, tra ma chomas bev Nestor.\nAdtapet diwar « https://br.wikipedia.org/wiki/Dibar:MobileDiff/1755721 »


priz unan: 12,00 €\nGant ar c’harned-beaj « PACHAMAMA » ez eer war-zu peizanted Suamerika a stourm evit derc’hel da labourat an douar hag evit gounit o c’hreun gant se pa vez muioc’h-mui a embregerezhioù etrebroadel a vouedc’hounerezh. Gant e 52 zourlivadur o taolenniñ dremmwelioù, atantoù, savadurioù ha tud e fell dezhañ ober ton d’an atantoù bihan-se a ra gant had hengounel, e-liamm start gant douar ar vro, a ro danvez-magañ hep ma vefe ezhomm eus kimiezh an trelosk nag eus c’hoari sorser gant ar genoù.\nAbaoe pevar bloaz e vev Herve Yaouank e Penn-ar-Bed, grafour ha skeudennaouer eo. Kemer perzh e seveniñ skritelloù pe flyers a ra. Dedennet eo ivez gant skeudennaouiñ loened ha plant, pe c'hoazh gant an design, sanket don m'eo an tresañ en den. Met da gentañ penn e kar an arzour-mañ ar beajoù hag an dourlivañ. Diwar an daou entan-mañ ez eus deuet meur a garned-beaj hag ur bern diskouezadegoù dezhañ. Levrioù evit ar vugale en deus graet ivez ha labourat a ra bremañ e-giz skrivagner sinopsizoù ha senarioioù da-geñver an abadenn "Mouchig Dall".\nEmbann divyezhek - 230 x 210 mm - golo soupl - spirale


Pajenn:Morvan - Buez ar Zent, 1894.djvu/514 - Wikimammenn\nPajenn:Morvan - Buez ar Zent, 1894.djvu/514\ndreid, enn eur lavaret d’he zro : « O va Mestr! » Hogen, hor Zalver a respountaz d’ezhi : « — It da gaout va breudeur, ha livirit d’ezho euz va ferz : Mont a rann da bignat varzu va Zad hag hoc’h hini, varzu va Doue hag ho Toue. »\nGoude merzerenti sant Stephan, ar Iuzevien a lakeaz Lazar hag he ziou c’hoar enn eur vag ha n’e devoa na stur, na goel, na rouenv ebed, hag ho lezaz da vont evelse gant ar mor o sonjal ne zalejent ket da veza beuzet. Mes Doue a veille varnho, hag erruout a rejont heb drouk ebed e porz Marseill e Frans. Lazar a deuaz, da veza kenta eskop ar gear-ma, ha Mari-Madalen en em dennaz enn eur c’havarn a ioa eiz leo ac’hano e kreiz eur menez huel. Er c’havarn-ze e vevaz c’hoaz tregont vloaz enn eur gastiza he c’horf dre binijennou skrijuz, ha goudeze ez eaz erfin d’ar baradoz da gaout Jezuz, he muia karet.\nMar d-eo kaer dirak Doue ann eneou a zo chomet ato pur ha chast, ar re a zo bet saotret dre ar pec’hed a c’hell dont da veza ker kaer all dre ar binijenn. O velet ar garantez a ziskuez Jezuz da Vari-Madalen, piou a c’hellfe disfiziout euz trugarez he Zalver ? Ar brasa pec’her eo a ra muia levenez da galoun Doue o tistrei var ann hent mad.\nann trede var’nn ugent a viz gouere\nAr zant-ma a ioa unan euz a ziskibien hor Zalver. Goude m’oa pignet Jezuz-Krist enn env, ez eaz gant sant Per da Antioch, hag ac’hano da Rom. Sant Per her sakraz eskop, hag her c’hasaz da Raveenn da brezeg ann Aviel. Enn eur erruout eno, e reaz anaoudegez gant eur zoudard hag en doa eur mab dall. Apolliner a reaz sin ar groaz var hema, ha kerkent e teuaz ar gueled d’ezhan.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/514&oldid=137731 »


DMOZ Internet Directory : World : Brezhoneg : Stlenneg\nStlenneg 6 Sites\nMozilla Brezhoneg - Penaos enstaliñ ar brezhoneg e furcher "Mozilla" Breizh - Ur gevredigezh diouzh doare 1901 eo Breizh.net, he fal kas Breizh hag ar brezhoneg war-well war Internet, ha skoazellañ kevredigezhioù breizhek, da gemer penn an hent e-barzh bed gourhentoù ar stlenn. Ti Koulma - Anvioù ha boulomigoù-smileys e skeudennoù .gif ha paperioù evit MS Outlook. Chanter brezhonekaat ar stlenneg - Evit mont e brezhoneg gant ho urzhiater. Google brezhoneg - Klask pajennadoù war ar rouedad. OpenOffice.org - Un heuliad meziantoù burevek a implij ar mentrezh OpenDocument, OpenOffice.org a zo an disoc’h eus un argerzh kenlabour oc’h emplegañ miliadoù a dud.\nSaozneg - Afrikaneg - Armenianeg - Asturianeg - Indonezeg - Malaieg - Bengaleg - Bosneg - Bulgareg - Daneg - Spagnoleg - Esperanteg - Euskareg - Furlan - Skoseg - Kroateg - Italianeg - Kannada - Kazakh - Swahileg - Koreaneg - Kurdeg - Makedoneg - Maratheg - O'zbekcha - Romancheg - Rusianeg - Sardineg - Seeltersk - Albaneg - Sinhala - Sloveneg - Slovakeg - Serbeg - Finneg - Tamileg - Tatareg - Telugu - Thailandeg - Vietnameg - Ukraineg - Uyghurche - Iselandeg - Katalaneg - Alamaneg - Hindi - Estoneg - Hebraeg - Nederlandeg - Tchekeg - Nordfriisk - Azerbaijaneg - Japaneg - Perseg, Farsi - Roumaneg - Svedeg - Türkmençe - Arabeg - Belaruseg - Sinaeg - Føroyskt - Iwerzhoneg - Goujarateg - Lietuvių - Hungareg - Ossetian - Poloneg - Punjabeg - Sinaeg eeunaet - Kembraeg - Galleg - Gresianeg - Interlingua - Kashubeg - Latveg - Latin - Norvegeg - Portugaleg - Turkeg - Galizeg - Taiwaneg - Kyrgyz - Bashkir - Aragonés - Urdu


Abadenn d’ar Yaou 25 a viz Ebrel\nSul 24 a viz Meurzh 2013 gant Serge\nBiskoazh n’eus ket bet ken nebeut a dud o komz brezhoneg, setu mallus eo ober traoù efedus ha buan: setu penaos e oa bet savet Stourm ar Brezhoneg er bloavezhioù 1980 ha diwezhatoc’h e bloavezhioù 2000 ar strollad Aï’ta. Met ma ra Stourm ar Brezhoneg an traoù dre guzh, eo un doare flashmob zo dibabet (...)\nAbadenn d’ar Yaou 21 a viz Meurzh\nGwener 1añ a viz Meurzh 2013 gant Serge\nGoulenn muioc’h a vrezhoneg en TV n’eo ket nevez, disentet e oa bet d’ar ministr Alain Peyreffite pa’ z e oa bet skignet an abadenn vrezhonek gentañ gant Charlez Ar Gall e 1964. Tud all o deus bet ar soñj sevel filmoù ha skignañ ar videoioù dre goumanant : par ar gevredigezh Sell’ta, e bloavezhioù (...)\nAbadenn d’ar Yaou 28 a viz C’hwevrer : Petra nevez gant ar c’hleweled e brezhoneg ?\nSadorn eil a viz C’hwevrer 2013 gant Serge\nPeseurt plas evit hor yezh war an tele ? Ha reuz a-walc’h a reomp evit kaout ur plas dereat evit ar brezhoneg ? eus Munutenn ar brezhoneg gant Charlez Ar Gall da c’hwitadenn TV Breizh, nac’hañ a ra Bernez Tangi prizioù FR3 ha keñveriañ a ra en ur ganouenn plas ar yezhoù bihan all en Tele : Galizeg, (...)\nAbadenn e Landivizio\nMeurzh 15 a viz Genver 2013\nSalud Eun abadenn-blijadur e Landivicho, d’ar zul 20 a viz genver, da 2eur hanter, e sal Tournemine\nd’ar Yaou 31/01/2013 Kan ar Galon: film + diviz\nGwener 28 a viz Kerzu 2012 gant Serge\nKan ar Galon, Teulfim war istor Bro Gozh ma Zadoù Kanet gant Alan Stivell araok match Roazhon – Gwengamp e vez klevet gant lod Bro gozh ma Zadoù evit ar wech kentañ, pelloc’h e kan Nolwenn Le Roy ar ganaouenn e “Bretonne”: met eus pelec’h e teu ar ganaouenn–mañ, kan broadel Breizh ? Kan, ar Galon, (...)\nMerc’her 19 a viz Kerzu 2012\nAbadenn d’ar Yaou 29\nBarzaz Breizh Ar Barzaz Breizh zo bet embannet e 19vet kantved da vare ar romantelezh. Melodi met ivez pismigoù zo deuet da heul, gant an dastumadenn kanaouennoù ez eus bet anv eus sevenadur pobl, met ivez da sevel ul labour dastum direbech. Echu eo an tabut gant embannadur unan eus kaieroù (...)\nEuz perzh Kevre Breizh\nMerc’her 22 a viz Eost 2012\nKavout a rit amañ dindan un teuliad resevet eus perzh Kevre Breizh hag a aozo e 2013 ur c’holok diwar-benn dazont yezhoù Breizh hag ar politikerezh da ziorren evito. DEOMP DE’I 2013 GALV DA GENLABOURAT evit adperc’hennañ hor yezh Deomp De’i, ar vanifestadeg aozet an 31 a viz Meurzh gant Kevre (...)\n9vet foar Daoulaz\nGwener 10 a viz Eost 2012\nDalc’het e vo 9vet foar Daoulaz, aozet gant ar gevredigezh “Les ptits pot’iront”, d’ar c’hentañ a viz gwengolo. Evel bep bloaz e vo kinniget ur marc’had artizaned ha produerien hag abadennoù e-leizh evit ar re vras hag ar re vihan. Ken deroù miz gwengolo eta ! Roll an (...)\nGwener 20 a viz Gouere 2012\nDeskrivadur, enskrivadur ha prizioù.


Buhez ar Sent/1894/Guevrok - Wikimammenn\nBuhez ar Sent/1894/Guevrok\n◄ Onesim Sant Guevrok Simeon ►\nEunn devez all, da unan euz a c’houeliou ar Verc’hez, e velaz eur gemenerez iaouank o c’hriat var dreujou he dor. Kerkent ez eaz da lavaret d’ezhi paouez ha respeti ar gouel. Mes ar gemenerez a respountaz n’e devoa nemed he micher evit beva hag e renke kaout boued d’ann deiziou gouel evel enn deiziou all. A veac’h e doa komzet evelse ma oue seizet-holl heb gellout finval nikun euz he izili. Neuze ec’h anavezaz he faot, hago veza iunet epad eiz dez, e pedaz ar Zant da vont d’he guelet. Guevrok a ieaz hag a bareaz anezhi dioc’htu enn eur ober sin ar groaz varnhi. Abalamour da ze e peder sant Guevrok ouz ar remm hag ouz ann droug izili.\nE memor euz ar mirakl-ma, ar gemenerez a roaz he zi d’ar Zant, ha Guevrok a reaz anezhan eur chapel enn henor d’ar Verc’hez. E plas ar chapel-ze, var a gounter, e oue savet divezatoc’h iliz ha tour kaer Kreisker.\nSant Guevrok a glauvaz e Landerne enn eur ober tro ann eskopti, hag a varvaz leun a veritou var dro ar bloaz 547 goude donedigez hor Zalver.\nAma e velomp pegement a gaz en deuz Doue oc’h al labour da zul. Doue a ro d’ehoc’h ar c’houec’h devez euz ar zizun evit labourat peb hini ac’hanhoc’h hervez he stad hag he vicher. Mes ar zul avad en deuz miret evithan, ar zul a fell d’ezhan a-grenn a ve implijet enn he zervich. Implija eta ar zul enn ho servich hoc’h-unan a zo laerez ann Aotrou Doue ; labourat da zul a zo ober ar memes tra evel pa ne anavezfac’h mui ann Aotrou Doue evit ho Mestr. Eur c’hristen a dlefe kaout mall ato da velet ar zul o tont, abalamour repoz ar zul a zigas d’ezhan da zonj hag a ro d’ezhan eunn tanva euz ar repoz heb fin a zo ouz he c’hortoz er baradoz. P’en deuz eur c’hristen tremenet ar zul e servich Doue, e kav he ene dioc’h ann noz iac’heat ha laoueneat hag he gorf a zo diskuiz da staga adarre d’al labour epad ar zizun varlerc’h.\nAdtapet diwar « https://br.wikisource.org/w/index.php?title=Buhez_ar_Sent/1894/Guevrok&oldid=23569 »


Eil pennad — XI - Wikimammenn\nEil pennad — XI\nR. Prud’homme, 1903 (p. 35-36)\n◄ Hinienno klanv. — Ar chapel. — An nozvez gentan Re nebeut ha re a dour. — Ugent auter Eur begad. — Pell deuz an douar ►\nRe nebeut ha re a dour. — Ugent auter\nD’ar yaou, an 29 a Est. — ’Benn 2 h. 1/2 ec’h on dihun, ha goude, gant an domder hag ar c’houezour, n’on ken ’vit kousket. Re hir e kavan ’n amzer ; ha me e-traou wardro peder heur hanter. Kazi taken dour ebed ’barz ar pod-goalc’h. Mont a ran ’ta da glask pautr an dour, ha pa ’m eus kavet ’nean, e tistroan d’am c’hamprik. « Hola, Herri ! emeon. Dour aoalc’h, ar wech-man ! ha re a dour ! N’eo ket hepken da gargan ar pod a dour dous am euz ezom euz ar mevel, mes dreist-holl, da skarzan an dour sall a c’holo breman leur ar gambr. »\n’Toue, sur, eves-man eo bet kont. Al lukanik hon doa lezet anean digor epad an noz evit kaout eun tammik ær fresk : mes wardro pemp heur, ’vel ma rer bep beure, e oa bet goalc’het ha skubet ar pont gand dour mor hag o doa redet bannac’ho mad en hon c’habinen dre doull al lukan.\nKentan a ran, eo lemel euz an dour ar pakajo, ar boto hag an treo-all evit o harz da vean re c’hlebiet, ha, goude, e c’hortozan ken an nefo achuet ar mevel da skarzan an dour ha da dizec’han leur ar gambr. Neuze ec’h achuan me ive d’en em gempenn, hag e tec’han a-kwit evit lezel plas gant an daou all da zevel d’o zro, d’en em oalc’hi ha d’en em wiskan ; ken enk eo al leur ken nan hell ket daou ober ze war eun dro.\nD’ar chapel e pignan dioustu, ha goude bean servijet an oferen d’eur belek, e savan me ma-hunan ouz an auter. Ugent auter vihan a zo fichet ouz ar gleud a ra an dro d’ar vatimant, ha bep-hini he stern ganti : rak-se, daoust d’imp da vean 130 belek ’barz ar pelerinaj, ec’h helfomp holl oferennan aboue 4 heur beteg 8 heur. Ya, nemet an deio e vo re rust ar mor hag e vranskello re ar vatimant ; ya c’hoaz, nemet an deio e vefer klanv, ’pez a digoueo gant meur a hini.\nHirio da vihanan, pac’h on-me yac’h-pesk ha pa na n’euz riskl ebed evidon da vean distroaded, e c’hellan, gant eur galon dinec’h, kinnig d’an Au. Doue kentan sakrifis a zo digoueet d’in kinnig d’ean war ar mor.\n’Benn ’zo fin d’am oferen e ver krog gant an oferen a ve laret bep beure da 6 h. 1/2 ouz an auter-vraz dirag ar belerined ; na ’man ket war gan, mes ’keit ’ma pad, e ve kanet eun dra bennag. Da harpan ar mouejo, a zo eun harmonium, hag unan kre, barrek da vougan trouz ar mor.\nAdtapet diwar « https://br.wikisource.org/w/index.php?title=Eil_pennad_—_XI&oldid=104201 »\nKemmoù diwezhañ degaset d'ar bajenn-mañ d'an 13 Gou 2017, da 16:28.


Breujoù Bro-Spagn : un danvez-lezenn evit ar gwir d'an emdidermenañ - 7seizh.info\nHome Actualité Information Bretagne - 7seizh.info Autonomie/Indépendance Breujoù Bro-Spagn : un danvez-lezenn evit ar gwir d’an emdidermenañ\nBreujoù Bro-Spagn : un danvez-lezenn evit ar gwir d’an emdidermenañ\nAn traoù a ya àr-raok e Bro-gKatalunya. Da c’hortoz ar referendom, a-benn 2014- ma c’hello ar c’hatalaniz choaz o dazont o-unan, ar c’hannaded broadelour katalan, euskarad ha galisiad er « c’hortes » (breujoù Bro-Spagn e Madrid) o deus kinniget un danvez-lezenn evit cheñch lezenn Bro-Spagn. Sed ar pezh a zispleg ur pennad bet embannet er Jornalet.com ar mintin-mañ (disadorn).\nPal an danvez-lezenn-mañ eo da skrivañ e-barzh korpus al lezenn Bro-Spagn an droad, evit ar « vroadoù istorel », da choaz o dazont o-unan.\nDiriaoù tremenet eo bet kinniget gant an emglev dizalc’hour euskarad Amaiur, an Esquèrra Republicana de Catalunya (ERC -an tu-kleiz dizalc’hour katalan) hag ar Bloque Nacionalista Galego (BNG -dizalc’hourion galisiad) un danvez-lezenn er C’hortes àr ar gwir d’an emdidermenañ evit pobloù ar stad spagn. Herveze « ar broadoù a zo anezhe er stad-spagn o deus ar memes gwirioù ha forzh peseurt kumuniezh e vefe eus ar bed a-bezh »\nSkrivet zo bet e-barzh an danvez-lezenn e c’hello talvezout ur referendom emdidermenañ bennak ma vez tizhet ar 50% eus ar strollad votiñ. Hag en kenkaz ma vo tizhet 50% eus ar mouezhioù gant ar « YA » e c’hello forzh peseurt gournamant emrenn embann an dizalc’herezh.\nGant an teir mouez-aotreet eus ar strolladoù dizalc’hour eo bet kinniget an danvez-lezenn-mañ : Xabier Mikel Errekondo, Alfred Bosch hag Olaia Fernández. Alfred Bosch, anezhañ mouez-aotreet ERC en deus adlavaret e faotañ dezhe, gant an danvez-lezenn- « he deus forzh peseurt pobl ar gwir d’en em didermenañ èl he deus c’hoant». Hervez Bosch eo seurt tra « ur gwir amprou evit an demokratelezh spagn ».\nKement ha gouzout hiroc’h : http://www.jornalet.com/nova/1399/bascos-catalans-e-galicians-an-presentat-al-parlament-espanhol-una-proposicion-de-lei-pel-\nPrevious article“Ur gwir chadenn divyezhek evit Breizh !”, peus lavaret ?\nNext articleTèqe-ao-pië: Un berton met la permiere ligue angllaeze en emovezon


Izabel Portugal (rouanez hag impalaerez) - Wikipedia\nIzabel Portugal (rouanez hag impalaerez)\n(Adkaset eus Isabel de Portugal (Impalaerez))\nUr bajenn disheñvelout Izabel Portugal zo ivez.\nIzabel Portugal, rouanez Spagn hag impalaerez santel, a oa pried d'an impalaer Karl V. Poltred gant Tizian.\nIzabel Portugal, pe Isabel de Portugal pe Isabel de Avis (e spagnoleg ha portugaleg), ganet e 1503 e Lisboa ha marvet e 1539 e Toledo, da 36 vloaz, a oa ur briñsez portugalat. Rouanez Spagn e teuas da vezañ pa zimezas da Carlos Iañ Spagn, hag impalaerez santel pa voe dilennet he fried da impalaer. Merc'h e oa da Manuel Iañ Portugal, ha d'e bried Maria Aragon. Hervez a veze lavaret, ha diouzh he foltred gant Tizian, e oa ur gaer a vaouez .\nEil merc'h Manuel Iañ, roue Portugal (1469-1521), hag e eil pried Maria Aragon (1482–1517) e oa. Dre-se e oa infantez Portugal.\nNe oa ket rouanez a anv avat, rak dalc'het e oa an titl gant he mamm-gaer Juana de Castilla (1479-1555). Koulskoude e vez gwelet evel rouanez kenseurtez Spagn, rak gouarn a reas ar broioù spagnol pan edo he fried o veajiñ dre Europa\nEn 1521 e varvas Manuel Iañ.\nPried nemeti Carlos e voe.\nMaría ( 1528 – 1603), a zimezas e 1548 d'he c'henderv Masimilian II an Impalaeriezh Santel;\nJuan ( 1529 – 1530), marvet da 2 vloaz;\nFernando (1535 – 1538), marvet da 3 bloaz;\nJuana ( 1537 – 1573), a zimezas en 1552 d'he c'henderv Juan Manuel de Portugal, infant ha pennhêr kurunenn Portugal;\nJuan (30 a viz Ebrel 1539), a varvas e vamm er gwentloù diwarnañ.\nMervel a reas er gwentloù, e Palez Fuensalida, e Toledo. Beziet eo bet e Panteon an Escorial.\nPoltred Tizian e Mirdi ar Prado\nAdtapet diwar « https://br.wikipedia.org/w/index.php?title=Izabel_Portugal_(rouanez_hag_impalaerez)&oldid=1828047 »\nKemmoù diwezhañ degaset d'ar bajenn-mañ d'an 9 C'hwe 2019, da 19:32.


Kenta levr - XV - Wikimammenn\nKenta levr - XV\n◄ Arabad eo barn ar re all hep gwir abek Kenta levr - XV Red eo d’e-omp gouzanv faziou ar re all ►\nWar ann oberiou a garantez.\n1. — War zigarez netra, nag ivez ha pa ve evit plijout d’eur mignoun d’e-omp, ne dleomp ober drouk e-bed. Evelato ec’h hellomp a-wechou, mar hon euz c’hoant da ober vad d’ann hini en deuz ezomm, choum eunn draik heb ober ann oberiou mad, pe lakaat anezho da zont da veza gwelloc’h c’hoaz. Oc’h ober evel-se, ar mad a felle d’e-omp da ober ne d-a ket da goll ; dont a ra da veza gwell.\nAnn oberiou heb ar garantez ne dalvezont netra ; enn enep, ann oberiou a garantez a zeu da veza talvoudek-meurbed, peger bihan ha pegen dister-bennag e vent ; rak Doue a zell muioc’h oc’h karantez ann den eget oc’h ar pez a ra.\n2. — Kalz a ra evit Doue, ann hini zo braz he garantez ; kalz a ra ann hini a ra mad pep tra ; mad a ra ann hini en em zilez he-unan evit ober vad d’ann holl. Aliez e kredomp hon euz great dre garantez ar pez zo bet great a berz ar c’hik ; rak peurliesa plegou ha c’hoantegesiou fall hor c’haloun, hon eaz-ni hag ivez ar c’hopr a c’hedomp, ann traou-ze holl zo war zaou-hanter enn hon oheriou.\n3. — Ann hini en deuz ar gwir garantez n’en em glask ket he-unan e nep tra ; e kemend a ra ne c’houlen nemet ma vezo Doue meulet hag enoret. N’en deuz erez oc’h den, o veza ne c’hoanta kaout evit-han he-unan nep tra vad e-bed ; ne fell ket d’ezhan en em laouenaat enn-han he-unan ; klask a ra dreist pep tra beza euruz e Doue.\nNe gav ket d’ezhan e teufe tra vad e-bed digant ann den ; kas a ra pep mad da Zoue, o veza ma teu pep tra digant-han evel ann dour euz ann eienen. Ar zent holl a gav e Doue ho digoll, ho feoc’h hag ho ehan diveza. Ann hini en defe eunn elven hep-ken euz ar gwir garantez, hen-nez a welfe ervad ne d-eo holl draou ar bed-man nemet avel ha moged.\nPeurliesa oberiou ann den a zao diwar eur c’hrisien fall, me lavar dioc’h ann drouk-ioulou-ze a komz ann Abostol sant Iann diwar ho fenn ; bez’ e rankomp stourm out-ho hed hor buez. Karantez re vraz ann den evit-han he-unan a zo diez da drec’hi, hag a dro aliez da fall ann oberiou zo gwella da welet. Nag a labouriou, nag a aluzennou, nag a binijennou a vezo kollet evid-omp dirak. Doue, petra-bennag hor be bet fisians enn-ho. Doue n’en em ro nemet d’ar re a gar anezhan, n’en em ro nemet d’ar re a zo tommet ho c’haloun gant ar gwir garantez. Ar garantez dudiuz-ze n’e deuz na ment na beven, a bad a viskoaz hag a bado da viken, eme ann Abostol sant Paol ; pep tra all a dremen a vad.\nO karantez ! karantez a ra d’ann dud beza santel, karantez a zo Doue he-unan, tommit va c’haloun ha grit d’ezhi beza karantez holl. Bezit va buez, va buez hed-da-hed, euz a vreman da viskoaz ha da viken.\nEvel-se bezet great.\nAdtapet diwar « https://br.wikisource.org/w/index.php?title=Kenta_levr_-_XV&oldid=74505 »


Tried pennad — I - Wikimammenn\nTried pennad — I\nR. Prud’homme, 1903 (p. 86-88)\n◄ Dirak Jaffa : an Angelus. — Eur skrilh. — An disken Pok d’an Douar Santel. — Eur voskeen dister Jaffaiz : piou ec’h int ; penauz int gwisket ►\nEUZ A JAFFA DA JERUZALEM\nPok d’an Douar Santel. — Eur « voskeen » dister\nD’ar merc’her ar bevared a Wengolo. — Kentan tra a ran, eur wech kemeret troad ganin war an Douar Santel, eo poket d’ean. An holl belerined a ra ze, ha gant pebez kalonad en o c’hreiz ! Tremen a ra dre o spered an holl c’hraso an euz skuilhet an Autro Doue war ar vro-man epad pevar mil ’la, aboue krouidigez ar bed bete donedigez hon Zalver : aman e vevaz pobl Israel, ar bobl na oa nemetan d’ansav, d’*azeuli ha da zerviji ar gwir Doue, ar bobl a dlee dont dioutan an Hini a lakje ar peuc’h etre Doue hag an den, hon Zalver Jezus-Krist, gwir Doue ha gwir den war eun dro. Aman e vevaz hag e varvaz Jezus dre garante ’vidomp ! Aman e hadaz greunen an Aviel, deut aboue da zevel ha da vean eur ween vraz a danver breman he freuz binniget en kement læc’h a zo dindan an heol. An douar-man, an euz bet redet warnan ive, e mare ar c’hroazadeier, goad hon zud koz, deut d’hen difenn eneb an Turked dife ha digar, ar goad a red en hon goazio-ni.\nAdtapet diwar « https://br.wikisource.org/w/index.php?title=Tried_pennad_—_I&oldid=104453 »\nKemmoù diwezhañ degaset d'ar bajenn-mañ d'an 20 Gou 2017, da 09:52.


Douar-ar-C'hreiz - Wikipedia\nDouar-ar-C'hreiz zo ur bed faltaziek savet gant ar skrivagner J. R. R. Tolkien, lec'h ma tremen an darn vrasañ eus e istorioù. E saozneg e vez graet "Middle-Earth" anezhañ, un termenadur a c'hall bout keñveriet gant ar ger Miðgarðr e Gwengelouriezh lec'hlennat, ha Middangeard en oberennoù hensaoznek, evel Beowulf. Middle-earth zo ur c'hevandir e kreiz an Douar (anvet Arda) en un amzer pell a-raok hon istor anavezet. Oberennoù brudetañ Tolkien, evel An Hobbit hag Aotrou ar Gwalinier, zo diazezet warnañ. Hiriv e vez implijet ar ger "Middle-earth" evit taolennañ legendarium Tolkien, da lavaret eo an hollved tro-dro e romantoù.\nGwalarn ar c'hevandir en trede oadvezh\nDanavelloù Tolkien a c'hoarvez e gwalarn ar c'hevandir. Al lodenn-se a c'hall bout keñveriet gant Europa hag emañ e gwalarn ar bed kozh, gant tiriad ar c'hontre (the Shire e yezh an oberour) hag a zo heñvel ouzh maezioù bro-Saoz, pe Kornôg Midlands en un doare resisoc'h. Ar gêr e kreiz, Hobbiton, zo war an hevelep ledred hag Oxford.\nDouar-ar-C'hreiz n'eo ket annezet gant mab-den nemetken, mes gant Elved, Korrien, Ented, hag Hobbided ivez, ha gant euzhviled a bep gouenn evel erevent, Trolled, pe Orged. A-hed an amzer ez eas da get an holl ouennoù nemet hini Mab-den hag a chomas war Arda betek hon oadvezh.\nAdtapet diwar « https://br.wikipedia.org/w/index.php?title=Douar-ar-C%27hreiz&oldid=1995991 »\nKemm diwezhañ d'an 28 Mae 2022 da 19:41\nKemmoù diwezhañ degaset d'ar bajenn-mañ d'an 28 Mae 2022, da 19:41.


Chapel-Braen - Wikipedia\n981 ann. (2018)\n47° 42′ 03″ Norzh\n1° 56′ 00″ Kornôg / 47.7008333333, -1.93333333333\nbihanañ 1 m — brasañ 70 m\nChapel-Braen a zo ur gumun eus Breizh e Kanton Redon e departamant Il-ha-Gwilen.\nE 1875 e voe krouet Chapel-Sant-Melani diwar ul lodenn eus kumun Braen.\nE 1976 e voe kendeuzet kumunioù Braen ha Chapel-Sant-Melani d'ober kumun nevez Chapel-Braen.\n32 waz eus Braen a gollas o buhez abalamour d'ar brezel hervez plakennoù an iliz katolik, d.le. 5,03% ag ar boblañs hervez an niveradeg bet graet e 1911. N'eus anv ebet ouzh monumant ar re varv . 61 gwaz eus Chapel-Sant-Melani a gollas o buhez abalamour d'ar brezel hervez monumant ar re varv, d.le. 4,62% ag ar boblañs hervez an niveradeg bet graet e 1911 .\nMervel a reas daou zen eus Braen abalamour d'ar brezel hervez plakennoù an iliz katolik, n'eus anv ebet ouzh monumant ar re varv. Mervel a reas pevar den eus Chapel-Sant-Melani abalamour d'ar brezel .\nBrezel Aljeria: ur soudard eus Chapel-Sant-Melani a varvas e miz Genver 1962.\nLa Chapelle de Brain Galleg\n↑  Plakennoù an iliz katolik - Memorial Genweb\nAdtapet diwar « https://br.wikipedia.org/w/index.php?title=Chapel-Braen&oldid=1882471 »\nKemmoù diwezhañ degaset d'ar bajenn-mañ d'an 2 Eos 2020, da 20:23.


(Adkaset eus Japanek)\nKomzet e : Japan, Stadoù Unanet (Hawaii), Brazil, Guam, Palau\nYezh ofisiel e : Japan (dre fed), Angaur (Palau)\nAr yezh japanek pouezusañ eo ar Japaneg (japaneg 日本語, Nihongo), komzet evel yezh kentañ gant 128 milion a dud e Japan, Hawaii, Brazil, Guam, Palau ha Taiwan. An 9vet yezh vuiañ komzet er bed a-bezh an hini eo.\n1 Sistemoù grafik\n3 Gramadeg, ereañ hag uzajoù\nImplijet vez an eil gant egile daou zeskad letrennoù diforc'h :\nAr c'hanji, sed ur skritur ideografik chinesek a-orin (komz-ha-komz : "karakterioù an Han").\nAr c'hana, sistem silabek devered eus ar c'hanji. Daou strollad zo gant ar c'hana : Ar hiragana hag ar c'hatakana.\nImplijet vez ar c'hatakana evit skrivañ ar c'homzoù estren (graet vez Gairaigo deus ar c'homzoù estren, komz-ha-komz : "pozioù deut deus an diavaes") hag evit onomatopeennoù ive, evit ar c'homzoù hon deus c'hoant da lakat a-wel-kàer, hag a-wechoù evit anvioù loened ha plantennoù, ha kement-so.\nSavet eo bet an hiragana a-ziwar kanji dre "simplaat", daoust m'eo ar c'hatakana ur lodenn tennet deus ur c'hanji. Skrivet vez ar c'homzoù japanek rik en hiragana (graet vez Yamatokoba gant ar c'homzoù-mañ ; komz-ha-komz : "komz ar yamato").\nAdskrivet eo ar japaneg gant lizherennoù latin ive. An hini implijetañ ban diavaes-bro eo ar sistem Hepburn cheñchet pe azgwelet (graet vez <<Hébon-shiki>> deus ar sistem Hepburn gant Japoniz). Nawazh, Japoniz so implij ar sistem Kunrei pe Kunrei-shiki hag a zo disheñvel un tamm deus ar sistem Hepburn (Japoniz so, ar re zo o heuliañ kentelioù bar skolioù-meur a ra gant ar sistem Hepburn).\nJapaneg lizherenneg reizhskrivadur (PDF)\nImplijet eo ar japaneg gant 130 milion a dud, tout ar re zo bar vro. Ba broioù zo seurt da Taïwan ha Kore ar C'hreistez, bet kolonizet e-pad mare an em astenn arme, zo japanegerien c'hoazh. N'eo ket gwall stank an dud oc'h ober an dra-se. Mod all, kelennet vez ar japaneg da langaj estren bar peurvuiañ eus ar broioù ba Azia an Oriant ha ba Oseania. Ez-wir eo ar japaneg ur lodenn deus an daouzek langaj kaozeet gant muioc'h evit 100 milion a dud bar bed.\nGramadeg, ereañ hag uzajoùAozañ\nDisheñvel-krenn deus gramadeg ar galleg eo ar gramadeg japanek, evel an turkeg pe an euskareg, ur yezh voudenna eo. Daoust ma n'eo ket splann deus pelec'h teu ar yezh vez renket ar japaneg ba strollad ar yezhou altaeg gant ar mongoleg ive, an turkeg hag ar mandchou. Goulskoude vez elbiket deus ar renkamant-se gwall alïes.\nKalonenn ar frazenn zo peurlïesañ ba fin ar frazenn (evel en alamaneg), goude bezañ distilhet tout an traoù (rener, renadenn, resisañ an amzer hag ar lec'h), gant nemedennou goulskoude dre gomz. Ur verb eo kalonenn ar frazenn peurlïesañ, med c'hell bezañ ur stroll evel anv pe anv-gwan. Na reizh, na niver zo bar japaneg, ne vez ket displeget ar verboù hervez ar gour (me, te, eñ ...), roiñ a ra ar rannigoù digemm da anaout karg ar gomz bar frazenn.\nOuzhpenn vez diferet ar japaneg gant e sistem evit an enorioù, diwar skouer langajoù zo ba Azia : ne vez ket kaozeet e memes mod ma vez graet resped pe get d'an nen, implijet eo da neuze verboù all pe stummoù gramadeg all. Hag ar mod-se pa vez lâret "resevet m'eus ur c'hado", implijet vo verboù difer, m'eo bet resevet digant ur mignon pe ur profesour.\nHag ouzhpenn da se, laket da enep an "uvelded" (evidor an-hunan pe ar strollad) hag ar "resped" (evit an den o kaozeal ganeor), sed un dra vez graet alïes bar langaj-se. hag ar mod-se vo diw gomz bewech evit tout ar c'homzoù evit lâret tud ar familh (tad, mamm...), unan evit lâret tud e familh hag unan all evit ar re all.\nBez zo 3 live a enorioù : ar stumm simpl (dre gomz), ar stumm seven simpl pe "teinei", hag ar stumm seven all pe "keigo" vez troet e "sonkeigo" (resped) ha "kenjogo" (uvelded). Hag gant an hini diwezhañ-mañ vez enebet uvelded ha resped.\nEvel evit an darn-vrasañ eus ar yezhoù er bed ez eus kalz rannyezhoù e japaneg. Diforc'hioù gerioù zo, diforc'hioù pouez-mouezh ivez. "Ben" a vez graet eus "rannyezh" e japaneg, hag evit menegiñ anv ur rannyezh e vez ouzhpennet "ben" e lost anv kêr pe kornad-bro e lec'h ma vez komzet.\nAdtapet diwar « https://br.wikipedia.org/w/index.php?title=Japaneg&oldid=1856851 »\nDernière modification le 18 Du 2019, à 07:37\nKemmoù diwezhañ degaset d'ar bajenn-mañ d'an 18 Du 2019, da 07:37.


Paraná (stad) - Wikipedia\n(Adkaset eus Stad Paraná)\nBanniel Paraná Ardamezioù Paraná\nKêr vrasañ Curitiba\nGorread 199 314,9 km² (9vet)\n10 279 545 (2012) (6vet)\n52 ann./km² (12vet)\nMDD (2010) 0,820 – uhel (6vet)\nKod ISO 3166-2:BR BR-PR\nParaná a zo unan eus ar 26 stad kevreet a zo e Brazil. E su ar vro emañ, er rannvro Sul. En norzh dezhi emañ stad São Paulo, er reter ar Meurvor Atlantel, Santa Catarina er su, Mato Grosso do Sul er gwalarn. Er mervent e sko ouzh Arc'hantina ha Paraguay. Gant he 199 314 km², eo un tamm brasoc'h eget Senegal. Curitiba eo he c'hêr-benn.\nDont a ra an anv eus ar stêr Paraná.\nAr stad nemeti eo a zo stok ouzh Paraguay hag Arc'hantina war un dro. Enni emañ Lammoù-dour an Iguaçu.\n(pt) Lec'hienn ofisiel gouarnamant Paraná\nAdtapet diwar « https://br.wikipedia.org/w/index.php?title=Paraná_(stad)&oldid=1638328 »


Cypraeovula alfredensis - Wikipedia\nHoc'hig-mor Port Alfred\nGenad : Cypraeovula\n(Schilder & Schilder,1929)\nCypraeovula alfredensis a zo unan eus an seitek spesad a vez renket er genad Cypraeovula e kerentiad an hoc'higed-mor hervez Word Register of Marine species WoRMS. Ur spesad kregin ral a-walc'h a vev e gevred Suafrika an hini eo.\nDiskrivet eo bet ar spesad gant Franz Alfred Schilder & Maria Schilder e 1929 dindan an anv genad Luponia hag hini ar spesad Luponia edentula alfredensis.\nDont a ra anv ar spesad alfredensis eus Port Alfred ur barre e gevred Suafrika.\nHeñvelsterioù a zo hervez an diskriverien evit ar spesad-se daoust d'an anv Cypraeovula alfredensis bezañ implijet un tamm muioc'h eget ar re all:\nCypraea alfredensis (Schilder & Schilder, 1929) hervez ar re a renk an holl spesadoù Cypraeidae er spesad nemetañ Cypraea.\nCypraea edentula alfredensis (Schilder & Schilder, 1929) o welet ar spesad evel unispesad eus ar spesad Cypraeovula edentula evel an diskriverien.\nLuponia edentula alfredensis Schilder & Schilder, 1929 anv an diskirvadur met anv aet da get.\nDaou isspesad a zo bet diskrivet diouzh al lec'h ma vevont ha nebeut variadennigoù stumm pe liv :\nCypraeovula alfredensis alfredensis (Schilder & Schilder, 1929)\nCypraeovula alfredensis transkeiana Lorenz, 2002\nKregin ral a-walc'h a vez kavet gant splujerien dindan reier etre 5 m ha 55 m donder. Ral a-walc'h e vez draget eus donderioù brasoc'h. Kavet e vez kregin goullo kaset war an aod (beached) alies a-walc'h.\nMentoù boutin ar c'hregin etre-se a zo etre 21 mm ha 27 mm hirder, met e c'hell bezañ kavet hiniennoù korrig betek 18 mm pe ramz betek 32 mm.\nSpesadoù all ar genad Cypraeovula ha dreist-holl Cypraeovula edentula ha Cypraeovula mikeharti\nLec'h bevañ ar spesad a zo e gevred Suafrika .\nDiaz ur grogenn Cypraeovula alfredensis\nDiaz ha kostez ur grogenn Cypraeovula alfredensis\nAhel enrollañ ha kostez ur grogenn Cypraeovula alfredensis\n↑ Lec'hienn WoRMS Word Register of Marine species, bet sellet outi d'ar 14 a viz Eost 2015, http://www.marinespecies.org/aphia.php?p=taxdetails&id=205648(en)\n↑ Lec'hienn WoRMS Word Register of Marines species, bet sellet outi d'ar 14 a viz Eost 2015,http://www.marinespecies.org/aphia.php?p=taxdetails&id=390547(en)\nAdtapet diwar « https://br.wikipedia.org/w/index.php?title=Cypraeovula_alfredensis&oldid=1856390 »


Ne oamp ket o c’hortoz un dispac’h a-berzh danevell Brucy. E gwirionez e kinnig da gentañ da Frañs3 chom ur chadenn vroadel.\nKinnig a ra ivez arnodoù war ur ganol distag en un doare isispisal e lec’h ma vez ur yezh rannvro. N’eus ket anv da vont war hent Via Stella e Korsika a goust ker.\nAr Vretoned a gendalc’ho da labourat evit kas o raktresoù war-raok hep disoñjal reiñ da soñj dleadoù ar servij publik paeet gant an holl e-keñver liested ar yezhoù ha sevenadurioù.\nLenn an danevell araok ur studiadenn donoc’h.\nLire la suite : DANEVELL BRUCY ZO BET EMBANNET - LE RAPPORT DE LA MISSION BRUCY A ÉTÉ PUBLIÉ\nLE SAMEDI 14 JUIN, GRANDE MOBILISATION DES BONNETS ROUGES


UNANET EVIT AR BREZHONEG – EVIT UN EMGLEV STAD-RANNVRO UHELEK ! kinnigoù ar c’hevredigezhioù d’an dud war ar renk evit an dilennadegoù rannvro – Kelennomp!\n20/05/2021\t 20/05/2021 Keleier\nUNANET EVIT AR BREZHONEG – EVIT UN EMGLEV STAD-RANNVRO UHELEK !\nkinnigoù ar c’hevredigezhioù d’an dud war ar renk evit an dilennadegoù rannvro\nSavet eo bet ar strollad “Unanet evit ar brezhoneg” gant Diwan, Div Yezh Breizh, ha Divaskell, anv nevez ar gevredigezh kerent ar familhoù evit ar c’helenn divyezhek er skolioù katolik, Kelennomp ha Kevre Breizh. Bodet eo bet ar c’hevredigezhioù evit gervel d’ar vanifestadeg e Kemper en doa bodet 5000 den evit goulenn ma vefe sinet ar c’henemglev Stad-Rannvro evit treuzkas ar yezhoù Breizh hag evit ma vefe votet al lezenn Molac.\nDleet eo d’ar c’henemglev Stad-Rannvro, ne vo ket sinet araok an dilennadegoù rannvro, dougen dalc’hoù uhelek, ar re nemeto a zo gouest da dreuzkas ar brezhoneg ha da respont d’ar goulenn sokial war gresk. Fellout a ra deomp mont dreist ar skoilhoù ha kas ar c’hendiviz etre ar Rannvro hag ar Stad betek e benn !\nEn em ginnig a rit er votadegoù Rannvro e miz Even a zeu. Goulenn a reomp ma vo sinet un emglev gant ar Stad ar buanañ ar gwellañ war ziazez an 10 poent da heul war zachenn kelennadurezh ar brezhoneg.\nMard oc’h dilennet, daoust hag eñ e ouestlit difenn an holl c’houlennoù-se da geñver ar c’hendivizoù gant ar Stad evit ar c’henemglev Stad-Rannvro war « treuzkas yezhoù Breizh » ?\nTrugarez da respont deomp araok ar 4 a viz Mezheven war hor postel :\nChom hep lakaat kevezerezh etre ar c’helenn dre zibab hag ar c’helenn divyezhek\nChom hep lakaat kevezerezh etre ar c’helenn divyezhek par-ouzh-par (publik pe katolik) hag ar c’helenn dre soubidigezh\nGwareziñ kendalc’h an hentadoù skol a-dost\nKenlabourat gant akademiezh Naoned evit ar c’helenn el Liger-Atlantel\nParded barregezhioù ar skolidi war ar brezhoneg hag ar galleg eo pal ar c’helenn divyezhek par-ouzh-par pe dre soubidigezh. En em harpañ war perzh pep rouedad kelenn evit tizhout ar pal-mañ, aze emañ an dalc’h, ha kinnig d’an holl skolidi ur skoliata divyezhek.\nReiñ tu da bep skoliad da gaout un tañva d’ar brezhoneg ha da sevenadur Breizh e framm lezenn Molac hag ar mellad 3 (kelenn ar yezhoù rannvro e framm eurioù boutin ar skolioù hag an aozadurioù kelenn) o kaout harp war al labour a zo bet lakaet e plas er c’hentañ derez gant ar strollegezhioù lec’hel. Kemer an hollekaat-mañ e kont evit ar c’hoskor, an ostilhoù pedagogel ret, evit heuliañ melestradurel ar skolidi, hag evit an darempredoù gant ar familhoù. Kadarnaat un deiziataer evit astenn an hollekaat war bemp departamant Breizh.\nAesaat digoriñ lec’hioù nevez er c’hentañ hag an eil derez, ha kreñvaat an dafar el lec’hioù a zo outo dija : 1°) o respont d’an ezhomm a bostoù divyezhek er gartenn skol hag o kreñvaat ar c’henlabour etre ar c’hevredigezhioù, an Deskadurezh Stad hag ar strollegezhioù lec’hel, dre ur steuñv liesvloaziek e pep kumuniezh kumunioù pe tolpad gant un arsav daou vloavezh araok serriñ ur post unyezhek en deskadurezh publik pe katolik . 2°) o kevratiñ adal an deroù skolioù kentañ hag eil derez Diwan, gant ar memes daveoù hag ar re a dalvez evit ar skolioù publik. 3°) Oc’h embann ur pal uhelek a 50 000 skoliad divyezhek e 2030 oc’h aotren da zerc’hel un niver a gomzerien par da hini 2018.\nAesaat ar stummadur e brezhoneg evit ar c’hoskor e-maez a gelenn e darempred gant ar skolidi (skoazeller·ez·ed-mamm, servijoù troskol…). Kinnig ur steuñv stummañ da vroudañ ar c’hoskor liesseurt e framm ar C’hendalc’h tiriadel evit ar brezhoneg.\nDerc’hel kont eus dibarelezhioù ar c’helenn kevredigezhel Diwan, oc’h asuriñ lakaat e kerz an niver a-walc’h a gevratoù evit an implijoù skoazellet e-maez a gelenn, en ur c’hortoz ar c’hresk war baeamant ar forfed skol ; oc’h asuriñ paeamant forfed skol ar c’helenn divyezhek ; o wareziñ obererezh ar strollegezhioù evit lakaat ar savadurioù kelenn e-kerz ; o kas da benn ar c’henemglev Stad-Rannvro-Diwan a zo anv anezhañ en emglev evit an obererezh publik e Breizh.\nSuraat an teir eurvezh kelenn brezhonek bep sizhun e pep klas divyezhek en eil derez, e forzh pe skol e vefe.\nSevel ha lakaat e pleustr ur steuñv evit diorren ar c’helennadurezhioù anyezhel e brezhonegevit ar c’helenn divyezhek a-bezh, o vont da nebeutañ da zaou danvez anyezhel (DAY) evit kement lec’h eil derez (Skolaj, lise) e-maez kelennadurezh ar yezh (publik ha katolik) hag oc’h ambroug al liseoù a-youl vat evit digoriñ ar stummadurioù teknik pe vicherel kentañ e brezhoneg.\nSuraat ha lakaat da dalvezout an treugadoù (hentadoù) divyezhek ha YSR/LCR betek ar vachelouriezh hollek, teknologel ha micherel, en ur baouez gant ar c’hevezerezh etre ar brezhoneg hag ar yezhoù bev all, hag o reiñ aotre d’ar skolidi da dremen o arnodennoù e brezhoneg. En un doare pleustrek e talvez an tu evit an holl skolidi da zibab un eil yezh vev (LVB) brezhoneg o virout ar gwir da zibab un trede yezh (LVC), da vezañ enskrivet en ur rann europat (skolaj, lise) o kenderc’hel gant ar brezhoneg, o reiñ tu da heuliañ war memes tro an arbennigouriezh brezhoneg gant arbennigouriezhioù yezhel all evel mard eo evit an arbennigouriezh Yezhoù ha sevenadurioù an henamzer.\nStummañ an niver a gelennerien a zo ret, er c’hentañ hag en eil derez, evit ma vefe kelennerien varrek o kelenn da skolidi ar c’hlasoù divyezhek ha dre zibab, zoken pa vezont erlec’hiet. Gant se 1°) tizhout 50% eus ar plasoù miret evit ar c’helenn divyezhek e kenstrivadeg ar c’hentañ derez ha 40 post bep bloaz en eil derez (20 CAPES, 20 CAFEP), oc’h adsevel ar genstrivadeg tutañ (sevel ur CAPES / CAFEP unpenn ha n’eo ket daoubenn evel m’emañ evit ar c’horseg ha gant un testeniadur o talvezout evit ur c’helenn anyezhel – KAY), tizhout 2 bost ar bloaz evit an agregelezh. 2°) kreñvaat barregezhioù brezhonek ar gelennerien divyezhek dre ur steuñv drezañ e-unan ha sevel kuzulioù pedagogel gant palioù deskiñ boutin ha tamm ha tamm e brezhoneg eus ar skol-vamm betek al lise. 3°) derc’hel ur stummadur YSR/LCR evit an holl studierien MEEF unyezhek er c’hentañ hag en eil derez en INSPE hag ISFEC Breizh o lakaat anezhañ er muzulier barregezhioù ar gelennerien war skouer ar saozneg.\nAesaat stummañ ar gelennerien 1°) o tisplegañ kreizenn stummañ ar gelennerien bublik e Sant Brieg war 3 lec’h (Brest, Roazhon, Gwened) ha 2°) o reiñ ur stummadur dibaouez dioutañ e-unan d’ar gelennerien divyezhek bleniet e par an akademiezh (18 eurvezh ar bloaz evit an derez kentañ) o terc’hel kont eus dibarderioù ar c’helenn divyezhek en deskadurezh publik peurgetket. 3°) o kreñvaat arc’hantaouiñ kreizenn stummañ kelennerien Diwan (Kelenn e Kemper) evit ma vo gouest da zastum an taos micherel. 4°) Sevel ur steuñv stummañ stummerien war live an akademiezh evit an arbennigouriezh « yezhoù rannvro » evit an deskadurezh publik ha katolik. 5°) Diorren an enklask war gelennadurezh ar brezhoneg ha bouetañ stumadur ar gelennerien da zont o kinnig 2 ARED (yalc’had enklask doktorelezh) ar bloaz arbennikaet war an danvez-se arc’hantaouet penn-da-benn gant ar Rannvro.\nBrudañ ar c’helenn divyezhek hag ar c’helenn dre zibab en arbenn d’an holl dud (familhoù, studierien, kelennerien) oc’h en em harpañ war glotusted pep rouedad kelenn, o kas war-raok ur c’houlzad kelaouiñ uhelek bloaziek war skouer an hini a vez graet evit ar stummadur brezhoneg d’an dud deut.\nPrevious PostKemennadenn (e galleg) d’ar mediaoù : chom unanet evit goulenn ur c’henemglev stad-rannvro evit ar brezhoneg\nNext Postkoulzad kehentiñ evit an hentadoù divyezhek


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Danny Healy-Rae) (KildareStreet.com)\nResults 1-20 of 833,309 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Danny Healy-Rae)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Danny Healy-Rae)


Francisca Ballesteros - Wikipedia\nFrancisca Ballesteros (1969 e Valencia) a zo ul lazherez a steudad katalanat hag a lazhas he div verc'h hag he gwaz hag a glaskas ivez lazhañ he mab etre 1990 ha 2004.\nHe buhez hag e zorfedoùAozañ\nFrancisca Ballesteros a voe ganet e Valencia. Un nebeud bloavezhioù goude ez eas da chom da Melilla.\nDimeziñ a reas gant Antonio González Barribino, hag e voe ganet ur verc'h anvet Florinda. E 1990 e c'houzañvas un diwaskadenn a-heul gwilioudiñ hag e fellas dezhi lakaat un termen d'hec'h eured. A-benn ar fin e tivizas lazhañ he familh hag e tec' has da Valencia. Kontammiñ a reas he merc'h Florinda gant Colme, hag a zo louzoù da bareañ an alkoolegezh. Goude-se e tivizas gortoz a-raok lazhañ peurrest he familh.\nE 2004 e lazhas peurrest he familh. D'an 12 a viz Genver 2004 e lazhas he gwaz Antonio González Barribino gant Colme, Zolpidem ha Bromazepa. D'ar 4 a viz Even 2004 e lazhas he merc'h Sandra gant ar memes louzoù hag e klaskas kontammiñ ivez he mab Antonio, hag a voe kaset d'an ospital ma voe dizoloet e oa bet kontammet.\nD'ar 7 a viz Even 2004 e voe harzet Ballesteros hag ec'h anzavas holl he zorfedoù.\nD'ar 26 a viz Gwengolo 2005 e voe kondaonet da 84 bloaz en toull-bac'h.\n↑ La envenadora de Melilla confiesa tres asesinatos\n↑ La fiscal eleva la pena para la 'envenenadora de Melilla' a 84 años\n↑ Condenada a 84 años de prisión la "envenenadora de Melilla"\n↑ LA ENVENENADORA DE MELILLA\n“Black widow” jailed for 84 years e lec'hienn Tenerife News\nAdtapet diwar « https://br.wikipedia.org/w/index.php?title=Francisca_Ballesteros&oldid=1824323 »\nDernière modification le 10 Gen 2019, à 21:51\nKemmoù diwezhañ degaset d'ar bajenn-mañ d'an 10 Gen 2019, da 21:51.


Kaozeal:Gouel Jord - Wikipedia\nUr gudenn 'm eus gant skeudenn , 'm eus bet endev evit skeudennoù all paket war Wikipedia saoznek : ne c'haller ket o embann war Wikipedia brezhonek, evit abegoù gwirioù war a hañval. Hogen perak e c'haller o sellout war Wikepediaoù all (alamanek, katalanek...) avat ?\nMeven 23 Ebr 2009 da 22:25 (UTC)\nNe oa kudenn ebet gant ar gwirioù. Renket eo bremañ.--Llydawr 24 Ebr 2009 da 06:56 (UTC)\nMoarvat e vefe gwelloc'h adenvel ar pennad hag ober gant Jord (stumm nemetañ kavet e geriadur brezhoneg-galleg Roparz Hemon, ha stumm kentañ en e c'heriadur galleg-brezhoneg) eget gant Jorj. Hogen, da vezañ kempoell, e vefe reizh neuze kemmañ an holl vennegoù da Jorj (e Roll Rieion ar Rouantelezh-Unanet (abaoe 1603), e Broadelouriezh saoz ha kement zo).\nMeven 24 Ebr 2009 da 09:04 (UTC)\nA-raok kemm e vije mat goulenn ali tud all. Gwell e kavan chom gant Jorj.\nAdtapet diwar « https://br.wikipedia.org/w/index.php?title=Kaozeal:Gouel_Jord&oldid=484821 »\nKemmoù diwezhañ degaset d'ar bajenn-mañ d'an 24 Ebr 2009, da 16:56.